**รายงานการประชุมสภาเทศบาลตำบลมะกอกเหนือ**

**สมัยสามัญ สมัยที่ 3 ครั้งที่ 2 ประจำปี พ.ศ.๒๕61**

**วันจันทร์ที่ 27 สิงหาคม พ.ศ. ๒๕61 เวลา 09.30 น.**

**ณ ห้องประชุมสภาเทศบาลตำบลมะกอกเหนือ**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  ๒.  ๓.  ๔.  ๕.  ๖.  ๗.  ๘.  ๙.  10.  11. | นายเอกรัฐ วัชรเสรีกุล  นายณรงค์ ฤทธิรัตน์  นางวิภาดา วัชรเสรีกุล  นายประภาศ พุทธคลิ้ง  นายฐิติชัย มงคล  นายเฉลียว ไข่รอด  นายสุวัฒน์ ชุมชัยโย  นายธนโชค ดำด้วงโรม  นางอุไร ทิพย์ลักษณ์  นายสัมพันธ์ สุวรรณเดช  นายศราวุฒิ เอียดดำ | ประธานสภาเทศบาล  รองประธานสภาเทศบาล  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 1  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  สมาชิกสภาเทศบาล เขตที่ 2  เลขานุการสภาเทศบาล | เอกรัฐ วัชรเสรีกุล  ณรงค์ ฤทธิรัตน์  วิภาดา วัชรเสรีกุล  ประภาศ พุทธคลิ้ง  ฐิติชัย มงคล  เฉลียว ไข่รอด  สุวัฒน์ ชุมชัยโย  ธนโชค ดำด้วงโรม  อุไร ทิพย์ลักษณ์  สัมพันธ์ สุวรรณเดช  ศราวุฒิ เอียดดำ |  |

**ผู้ไม่มาประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **หมายเหตุ** |
| 1. | นายเกรียงไกร เกาะทอง | สมาชิกสภาเทศบาล เขตที่ 1 | -ลา- |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑.  2.  3. | นายรนชัย ตั้งพูนผลวิวัฒน์  นายสมยศ สยมพร  นายสุวิทย์ สุวรรณเรืองศรี | นายกเทศมนตรี  รองนายกเทศมนตรี  รองนายกเทศมนตรี | รนชัย ตั้งพูนผลวิวัฒน์  สมยศ สยมพร  สุวิทย์ สุวรรณเรืองศรี |  |
| 4.  5.  6.  7.  8.  9.  10.  11.  12.  13.  14.  15. | นายณัฐพร สุกชุม  นายธวิช ขำเพชร  นายมโน คล้ายแก้ว  นางณิชชา ถาวโรจน์  นางสาวเสาวลักษณ์ กลับสวัสดิ์  นายอาบูต้อเหล็บ พลนุ้ย  นายสาธิต สังข์แก้ว  นายไตรรงค์ ชูเงิน  น.ส.รัตนา หมื่นเทพ  นายเชิดชิต ด้วงจีน  นายองอาจ แก้วบุญสง  นางปิยะนันท์ วิสุทธิปัญญา | เลขานุการนายกเทศมนตรี  ที่ปรึกษานายกเทศมนตรี  หัวหน้าสำนักปลัด  ผู้อำนวยการกองคลัง  ผู้อำนวยการกองศึกษา  รก.ผอ.กองช่าง  รก.ผอ.กองประปา  รก.ผอ.กองสาธารณสุขฯ  นักวิเคราะห์นโยบายและแผนฯ  วิศวโยธาชำนาญการ  นายช่างโยธาอาวุโส  นักจัดการงานทั่วไปชำนาญการ | ณัฐพร สุกชุม  ธวิช ขำเพชร  มโน คล้ายแก้ว  ณิชชา ถาวโรจน์  เสาวลักษณ์ กลับสวัสดิ์  อาบูต้อเหล็บ พลนุ้ย  สาธิต สังข์แก้ว  ไตรรงค์ ชูเงิน  รัตนา หมื่นเทพ  เชิดชิต ด้วงจีน  องอาจ แก้วบุญสง  ปิยะนันท์ วิสุทธิปัญญา |  |

/ระเบียบ.....

-๒-

**เริ่มประชุม เวลา 09.3๐ น.**

นายศราวุฒิ เอียดดำ เรียนประธานสภาเทศบาล คณะผู้บริหารและสมาชิกสภาเทศบาลทุกท่านครับ (เลขานุการสภาเทศบาล) บัดนี้ได้เวลาตามที่กำหนดประชุมและสมาชิกสภาเทศบาลครบองค์ประชุมแล้ว

ขอเรียนเชิญท่านประธานสภาเทศบาลตำบลมะกอกเหนือดำเนินการประชุมสภาเทศบาลตำบลมะกอกเหนือ ตามระเบียบวาระการประชุมต่อไปครับ ขอเรียนเชิญครับ

นายเอกรัฐ วัชรเสรีกุล ท่านสมาชิกสภาเทศบาล คณะผู้บริหารและผู้เข้าร่วมประชุมที่เคารพทุกท่านครับ

(ประธานสภาฯ) วันนี้เป็นการประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ 2 ประจำปี 2561 วันจันทร์ที่ 27 สิงหาคม 2561 เมื่อที่ประชุมพร้อมและครบองค์ประชุม ผมขอเปิดและดำเนินการประชุมตามระเบียบวาระ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายเอกรัฐ วัชรเสรีกุล สำหรับวันนี้ไม่มีเรื่องอะไรที่จะแจ้งในที่ประชุมนะครับ

(ประธานสภาฯ)

**ระเบียบวาระที่ 2 เรื่องรับรองรายงานการประชุมสภาเทศบาลตำบลมะกอกเหนือ**

**2.1 สมัยสามัญ สมัยที่ 3 ครั้งที่ 1 ประจำปี พ.ศ. 2561 เมื่อวันที่ 2 สิงหาคม พ.ศ. 2561**

นายเอกรัฐ วัชรเสรีกุล ตามที่ได้มีการประชุมสภาเทศบาลตำบลมะกอกเหนือ สมัยสามัญ สมัยที่ 3

(ประธานสภาฯ) ครั้งที่ 1 ประจำปี พ.ศ.2561 เมื่อวันที่ 2 สิงหาคม 2561 สำหรับการรับรองรายงานการประชุมในครั้งนี้ท่านสมาชิกสภาเทศบาลหรือผู้บริหารท่านใดมีความประสงค์จะแก้ไขในรายงานการประชุมในถ้อยคำของตนเองตามที่ท่านได้รับเอกสารการประชุม ซึ่งทางฝ่ายเลขาของสภาได้จัดส่งเอกสารก่อนที่จะมีการประชุมให้กับทุกท่านได้อ่านเรียบร้อยแล้วนะครับ ท่านใดจะแก้ไขรายงานการประชุม ก็ขอเชิญครับ เชิญคุณเฉลียว ไข่รอดครับ

นายเฉลียว ไข่รอด ขอบคุณครับท่านประธาน เรียนผู้บริหาร เจ้าหน้าที่และเพื่อนสมาชิก

(สมาชิกสภา เขต 2) ผมนายเฉลียว ไข่รอด สมาชิกสภาเขต 2 ขอแก้ไขในหน้าที่ 21 บรรทัดล่างครับ ขอต่อจากคุณฐิติชัย มงคล เรื่องฝาท่อระบายน้ำบันทึกไว้ว่าฝาเรื่องท่อ ขอแก้เป็นเรื่องฝาท่อ ขอบคุณครับ

นายเอกรัฐ วัชรเสรีกุล สมาชิกท่านอื่นมีไหมครับ เชิญคุณสัมพันธ์ สุวรรณเดช เชิญครับ

(ประธานสภาฯ)

นายสัมพันธ์ สุวรรณเดช ขอบคุณมากครับท่านประธาน ท่านนายกและเจ้าหน้าที่ ๆ ทุกคน ผมขอแก้ไข

(สมาชิกสภา เขต 2) ในหน้าที่ 21 เรื่องผมขอฝากท่านผู้บริหารและเจ้าหน้าที่ช่วยตัดต้นไม้บริเวณหลังสถานี ขอแก้เป็นบริเวณหลังตลาดครับ ขอบคุณครับ

นายเอกรัฐ วัชรเสรีกุล หน้าไหนครับ

(ประธานสภาฯ)

นายสัมพันธ์ สุวรรณเดช หน้าที่ 22 ครับ

(สมาชิกสภา เขต 2)

/นายเอกรัฐ...

-3-

นายเอกรัฐ วัชรเสรีกุล ในส่วนการแก้ไขบันทึกรายงานการประชุม ส่วนไหนที่แก้ไขเพิ่มเติมหรือว่ายังไง

(ประธานสภาฯ) ทางฝ่ายเลขานุการสภาจะได้บันทึกไว้เพื่อดำเนินการแก้ไขในครั้งต่อไป สมาชิกท่านอื่นมีอีกไหมครับที่ประสงค์จะแก้ไขรายงานการประชุมที่ตัวเองได้อภิปรายไว้มีไหมครับ เชิญท่านนายกครับ

นายรนชัย ตั้งพูนผลวิวัฒน์ เรียนท่านประธานสภาและสมาชิกทุกท่านนะครับ จากการประชุมสภาครั้งที่แล้ว

(นายกเทศมนตรีฯ) ในหน้าที่ 26 การบันทึกยังใส่ไม่ครบถ้วนนะครับ ยังมีคำอภิปรายของ สท. บางท่านผมต้องการให้บันทึกให้ครบถ้วนนะครับ

นายเอกรัฐ วัชรเสรีกุล ท่านนายกครับเรื่องที่จะแก้ไขในรายงานการประชุมเพิ่มเติมท่านชี้แจงนะครับ

(ประธานสภาฯ) แก้ไขในส่วนไหนยังไงท่านต้องชี้แจงนะครับ ถ้าประเด็นที่ท่านว่ามันไม่ครบถ้วนท่านก็บอกประเด็นในส่วนไหนยังไงจะได้แก้ไข เชิญครับ

นายรนชัย ตั้งพูนผลวิวัฒน์ ประเด็นที่ผมว่าไม่ครบถ้วน หน้าที่ 26 นี้ที่ทาง สท.บางท่าน

(นายกเทศมนตรีฯ)

นายเอกรัฐ วัชรเสรีกุล ระบุชื่อเลยครับว่าใคร

(ประธานสภาฯ)

นายรนชัย ตั้งพูนผลวิวัฒน์) สมาชิกนายธนโชค ดำด้วงโรม ที่ว่ามีคำอุทานเขาด่าเย็ดแม่อะครับในที่ประชุม

(นายกเทศมนตรีฯ) ผมต้องการให้บันทึกในส่วนนี้ลงไปในที่ประชุมด้วย

นายเอกรัฐ วัชรเสรีกุล ในเรื่องของคำอุทานในที่ประชุมครั้งที่ผ่านมาผมขออนุญาตชี้แจงกับเพื่อนสมาชิก

(ประธานสภาฯ) ประเด็นนี้ในการที่จะขอแก้ไขรายงานการประชุมที่ผ่านมาผมในฐานะประธานสภา ผมนั่งฟังอยู่มันเป็นแค่คำอุทาน ถามว่าถ้าเราไปพูดถึงความเหมาะสมหรือไม่เหมาะสม ผมวิเคราะห์ว่าคำอุทานถ้าคุณคิดว่าจะให้บันทึกก็ไม่เป็นไรแต่ถ้าไม่บันทึกผมก็คิดว่าไม่เป็นไร ถ้าเกิดว่ามันไม่เหมาะสมจริง ในวันที่ประชุมทำไมคุณไม่แย้ง ทำไมคุณไม่ให้ถอนคำพูดในวันที่ประชุมในวันนั้น ในการบันทึกการประชุมนี้ผมขอตัดในคำอุทานในคำนี้ในบันทึกรายงานการประชุมตามความเหมาะสม เชิญคุณธนโชค ดำด้วงโรม เชิญครับ

นายธนโชค ดำด้วงโรม ขอบคุณครับท่านประธาน เรียนท่านนายก ฝ่ายบริหารและก็เจ้าหน้าที่

(สมาชิกสภา เขต 2) ผมนายธนโชค ดำด้วงโรม สมาชิกสภาเขต 2 ถามว่าผมได้พูดจริงไหม พูดจริงครับ คำอุทานของคนตกใจครับไม่ได้ด่าใครหรือว่าใครครับ ผมถามว่าคำอุทานของคนตกใจ มันอุทานไปได้ต่าง ๆ นานาครับ ยิ่งกว่านี้ก็มีอีกแต่ก็ให้รู้ว่าคนมันตกใจ ไม่ได้ว่าใคร ด่าใครครับ คำอุทานพ่อแม่พี่น้องที่ฟังอยู่ก็รู้กันนะครับคำอุทานพอตกใจพูดมายังไงไม่ได้มีเจตนาจะว่าใครครับ แล้วท่านประธานก็ไม่ได้ว่าอะไรอย่างนี้ก็แล้วกันครับผมขอถอนคำพูดครับ ขอบคุณครับ

นายเอกรัฐ วัชรเสรีกุล ก็ถือว่าให้เสร็จสิ้นการแก้ไขรายงานการประชุมนะครับคราวที่แล้วไม่ได้มีใคร

(ประธานสภาฯ) คัดค้านอะไร เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธานครับ ผู้บริหาร เจ้าหน้าที่และเพื่อนสมาชิกทุกท่าน

(สมาชิกสภา เขต 2) นะครับ จากรายงานการประชุมที่ผ่านมานี้เมื่อการประชุมครั้งที่แล้วเราไม่ได้เปิดเสียงตามสายแล้ว อยู่ๆ ก็มาพูดเกี่ยวกับรายงานการประชุม โดยที่วันนี้ออกเสียงตามสายมาเถียงกันด้วยเรื่องคำอุทาน โดยที่ชาวบ้านเขานั่งฟังอยู่เขาไม่รู้ว่าเหตุผลมาจากเรื่องอะไร อยู่ ๆ ก็มาเถียงกันด้วยเรื่องอะไรก็ไม่รู้ อยากให้ คุณธนโชคได้เล่าถึงเรื่องที่เกิดขึ้นในครั้งก่อนที่เกิดคำอุทานมาจากสาเหตุอะไร ชาวบ้าน

/เขาจะ...

-4-

เขาจะได้รู้ว่าเป็นเพราะอะไรที่ท่านนายกฯว่าต้องบันทึกคำอุทานนี้ลงในรายงานการประชุมให้เสร็จสิ้นไม่นั้นชาวบ้านก็ไม่รู้ ชาวบ้านก็งงว่าเกิดเรื่องอะไรในสภาเมื่อครั้งก่อนนะครับ

นายเอกรัฐ วัชรเสรีกุล คุณฐิติชัย เชิญนั่งก่อนครับ ตอนนี้มันอยู่ในวาระแก้ไขรายงานการประชุมขอให้

(ประธานสภาฯ) เป็นประเด็นที่ตนได้อภิปรายเท่านั้น คนอื่นไม่เกี่ยวกับการแก้ไข เชิญคุณธนโชค ดำด้วงโรม เชิญครับ

นายธนโชค ดำด้วงโรม ขอบคุณครับท่านประธาน ผมขออนุญาตท่านประธานครับ ขอเล่าเรื่องราวเมื่อ

(สมาชิกสภา เขต 2) ครั้งประชุมที่ผ่านมาเพราะว่าเหมือนที่คุณฐิติชัยพูดนะครับว่าชาวบ้านไม่รู้ว่าเรื่องอะไร ขอเวลาไม่มากครับ

นายเอกรัฐ วัชรเสรีกุล เดี๋ยวมันจะยืดเยื้อเลยเถิด เชิญนั่งครับคุณธนโชคครับ

(ประธานสภาฯ)

นายธนโชค ดำด้วงโรม ได้ครับ ขอบคุณครับ

(สมาชิกสภา เขต 2)

นายเอกรัฐ วัชรเสรีกุล รายงานการประชุมใครจะแก้ไขอีกไหมครับ ส่วนในคำอุทานในตรงนี้ ทางฝ่าย

(ประธานสภาฯ) สมาชิกได้ถอนคำพูดทั้งที่ไม่มีใครใช้ให้ท่านถอน แต่ท่านก็ยอมรับว่าพูดจริงด้วยเหตุผลว่าคำอุทานครับ ทุกคนก็เข้าใจภาษาไทยคำอุทานไม่ได้ตั้งใจจะว่ากล่าวหรือด่าใครในตรงนี้มีสมาชิกท่านใดจะแก้ไขรายงานการประชุมมีอีกไหมครับ ถ้าไม่มีสมาชิกท่านใดจะขอแก้ไขรายงานการประชุม ผมจะขอมติในที่ประชุม ท่านสมาชิกท่านใดรับรองรายงานการประชุมสภา สมัยสามัญ สมัยที่ 3 ครั้งที่ 1 เมื่อวันที่ 2 สิงหาคม 2561 โปรดยกมือครับ

**มติที่ประชุม** รับรอง 9 เสียง(ประธานสภางดออกเสียงและนายเกรียงไร เกาะทอง ลาประชุม)

**ระเบียบวาระที่ 3 เรื่องที่เสนอใหม่**

**3.1 ญัตติพิจารณาร่างเทศบัญญัติงบประมาณรายจ่ายประจำปีงบประมาณ พ.ศ. 2562(วาระที่ 1)**

นายเอกรัฐ วัชรเสรีกุล เชิญเลขานุการชี้แจงข้อกฎหมายในการพิจารณาร่างเทศบัญญัติ เชิญเลขานุการ

(ประธานสภาฯ) สภาเชิญครับ

นายศราวุฒิ เอียดดำ เรียนประธานสภาฯ ผู้บริหารและสมาชิกสภาทุกท่านครับกระผมขอนำเรียนให้

(เลขานุการสภา) ท่านสมาชิกสภาเทศบาลทราบ ดังนี้

1. พระราชบัญญัติเทศบาล พ.ศ. 2496 และที่แก้ไขเพิ่มเติมถึง

ฉบับที่ 13 พ.ศ. 2552

**มาตรา 60** เทศบาลมีอำนาจตราเทศบัญญัติโดยไม่ขัดหรือแย้งต่อบทกฎหมายในกรณี ดังต่อไปนี้

1. เพื่อปฏิบัติการให้เป็นไปตามหน้าที่ของเทศบาลที่กำหนดไว้ในพระราชบัญญัตินี้
2. ระเบียบกระทรวงมหาดไทยว่าด้วยข้อบังคับการประชุมสภา

ท้องถิ่น (ฉบับที่ 2) พ.ศ. 2554 แก้ไขเพิ่มเติมถึง (ฉบับที่ 3) พ.ศ. 2557

/ข้อ 45...

-5-

**ข้อ 45 วรรค 3** ญัตติร่างข้อบัญญัติงบประมาณ จะพิจารณาสามวาระรวดเดียวมิได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมง นับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

**ข้อ 49** ญัตติร่างข้อบัญญัติที่สภาท้องถิ่นลงมติรับหลักการแล้ว ถ้าจะต้องส่งให้คณะกรรมการแปรญัตติพิจารณา ให้ประธานสภาท้องถิ่นส่งร่างข้อบัญญัตินั้นไปให้คณะกรรมการแปรญัตติพิจารณาโดยละเอียด และที่ประชุมสภาท้องถิ่นจะต้องกำหนดระยะเวลาเสนอคำแปรญัตติต่อคณะกรรมการแปรญัตติด้วย

ภายในระยะเวลาเสนอคำแปรญัตติที่สภาท้องถิ่นกำหนดตามวรรคหนึ่ง ผู้บริหารท้องถิ่นหรือสมาชิกสภาท้องถิ่นผู้ใดเห็นควรจะแก้ไขเพิ่มเติมร่างข้อบัญญัติ ก็ให้เสนอคำแปรญัตติล่วงหน้าเป็นหนังสือ โดยให้แปรญัตติเป็นรายข้อและเสนอต่อประธานคณะกรรมการแปรญัตติ ในกรณีสมาชิกสภาท้องถิ่นเป็นผู้แปรญัตติจะต้องมีสมาชิกสภาท้องถิ่นรับรองเช่นเดียวกับการเสนอญัตติ

1. ระเบียบกระทรวงหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติมถึง (ฉบับที่ 3) พ.ศ. 2543 ข้อ 22 ให้ใช้แผนพัฒนาขององค์กรปกครองส่วนท้องถิ่น เป็นแนวทางในการจัดทำงบประมาณให้หัวหน้าหน่วยงานจัดทำประมาณการรายรับ และประมาณการรายจ่าย และให้หัวหน้าหน่วยงานคลังรวบรวมรายการการเงินและสถิติต่างๆ ของทุกหน่วยงานเพื่อใช้ประกอบการคำนวณขอตั้งงบประมาณเสนอต่อเจ้าหน้าที่งบประมาณ

ข้อ 23 ให้เจ้าหน้าที่งบประมาณทำการพิจารณาตรวจสอบ วิเคราะห์ และแก้ไขงบประมาณในชั้นต้น แล้วเสนอต่อคณะผู้บริหารท้องถิ่น

เมื่อคณะผู้บริหารท้องถิ่น ได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้วให้เจ้าหน้าที่งบประมาณรวบรวม และจัดทำเป็นร่างงบประมาณรายจ่ายเสนอต่อคณะผู้บริหารท้องถิ่นอีกครั้งหนึ่ง เพื่อคณะผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม ครับ

นายเอกรัฐ วัชรเสรีกุล การพิจารณาร่างเทศบัญญัติงบประมาณรายจ่ายประจำปีงบประมาณ

(ประธานสภาฯ) พ.ศ.2562 โดยนายกเทศมนตรี ได้ส่งร่างเทศบัญญัติงบประมาณรายจ่ายประจำปีงบประมาณ พ.ศ. 2562 ให้สภาเมื่อวันที่ 14 สิงหาคม พ.ศ. 2561 ซึ่งเป็นไปตามระเบียบกระทรวงมหาดไทย ว่าด้วยวิธีการงบประมาณฯ กำหนดและตามระเบียบกำหนดให้พิจารณาร่างงบประมาณ ต้องพิจารณาเป็น 3 วาระ และไม่สามารถพิจารณา 3 วาระรวดเดียวได้ ต่อไปเราจะพิจารณาในวาระที่ 1 ก่อน รายละเอียดร่างเทศบัญญัติงบประมาณรายจ่ายประจำปีงบประมาณ พ.ศ. 2562 ฝ่ายเลขานุการสภา ได้ส่งเอกสารให้ท่านได้ศึกษาล่วงหน้าแล้วเพื่อให้เป็นไปตามระเบียบการประชุม ขอเชิญนายกเทศมนตรีฯ ได้นำเสนอรายละเอียดร่างเทศบัญญัติงบประมาณรายจ่ายประจำปีงบประมาณ พ.ศ. 2562 ครับ

นายรนชัย ตั้งพูนผลวิวัฒน์ ท่านประธานสภาฯและสมาชิกสภาเทศบาลตำบลมะกอกเหนือ บัดนี้ถึงเวลาที่

(นายกเทศมนตรี) นายกเทศมนตรีตำบลมะกอกเหนือจะได้เสนอร่างเทศบัญญัติงบประมาณรายจ่าย

/ประจำปี...

-6-

ประจำปีต่อสภาเทศบาลตำบลมะกอกเหนือ อีกครั้งหนึ่ง ฉะนั้นในโอกาสนี้นายกเทศมนตรีตำบลมะกอกเหนือจึงขอแถลงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการในปีงบประมาณ พ.ศ. 2562 ดังต่อไปนี้

1. สถานะการคลัง
2. งบประมาณรายจ่ายทั่วไป ในปีงบประมาณ พ.ศ.2561 ณ วันที่ 30 มิถุนายน พ.ศ.2561 เทศบาลตำบลมะกอกเหนือมีสถานะการเงิน ดังนี้ เงินฝาก กสท. 7,882,370.84 บาท เงินฝากธนาคารทั้งสิ้น 35,827,024.78 บาท เงินสะสม 36,343,244.54 บาท ทุนสำรองเงินสะสม 14,801,234.06 บาท
3. เงินกู้คงค้าง 1,740,000 บาท
4. การบริหารงบประมาณ ในปีงบประมาณ 2561 ณ วันที่ 30 มิถุนายน พ.ศ.2561

(1)รายรับจริงทั้งสิ้น 30,714,955.88 บาท ประกอบด้วย

หมวดภาษีอากร 987,823.94 บาท

หมวดค่าธรรมเนียม ค่าปรับ และใบอนุญาต 870,634.50 บาท

หมวดรายได้จากทรัพย์สิน 674,383.84 บาท

หมวดรายได้จากสาธารณูปโภคและการพาณิชย์ ไม่มี

หมวดรายได้เบ็ดเตล็ด 6,646,449.74 บาท

หมวดรายได้จากทุน ไม่มี

หมวดภาษีจัดสรร 11,082,346.86 บาท

หมวดเงินอุดหนุนทั่วไป 5,878,233 บาท

(2) เงินอุดหนุนทั่วไปสำหรับดำเนินการตามอำนาจหน้าที่ และภารกิจถ่ายโอน 4,575,084 บาท

(3) รายจ่ายจริง จำนวน23,870,922.70 บาท ณ วันที่ 30 มิถุนายน พ.ศ.2561 ประกอบด้วย งบกลาง 4,273,843.60 บาท งบบุคลากร 9,755,573 บาท งบดำเนินงาน 9,493,006.17 บาท งบลงทุน 6,500 บาท งบรายจ่ายอื่น ไม่มี งบเงินอุดหนุน 342,000 บาท

(4) รายจ่ายที่จ่ายจากเงินอุดหนุนทั่วไปสำหรับดำเนินการตามอำนาจหน้าที่และภารกิจถ่ายโอน ไม่มี

(5) มีการจ่ายเงินสะสมเพื่อดำเนินการตามอำนาจหน้าที่ จำนวน 2,350,289.04 บาท งบเฉพาะการ ประเภทกิจการ การประปา ปีงบประมาณ พ.ศ. 2561 รับจริง 1,104,743 บาท รายจ่ายจริง 1,039.991.13 บาท กำไรสุทธิเงินฝากธนาคารทั้งสิ้น ณ วันที่ 30 มิถุนายน 2561 866,723.44 บาท

**2.1 รายรับ** รายได้จัดเก็บ หมวดภาษีอากร รายรับจริงปี 2560 968,931.91 บาท ประมาณการปี 2561 1,188,000 บาท ประมาณการปี 2562 1,223,000 บาท ตรวจสอบได้ในหน้าที่19และหน้าที่ 23

/หมวดค่า...

-7-

หมวดค่าธรรมเนียม ค่าปรับ และใบอนุญาต รายรับจริงปี 2560 590,486.50 บาท ประมาณการปี 2561 950,992 บาท ประมาณการปี 2562 986,200 บาท ตรวจสอบได้ในหน้าที่ 19 ถึง 20 และหน้าที่ 23 ถึง 24

หมวดรายได้จากทรัพย์สิน รายรับจริงปี 2560 1,082,357.10 บาท ประมาณการปี 2561 910,000 บาท ประมาณการปี 2562 910,000บาท ตรวจสอบรายละเอียดได้ในหน้าที่ 20 ถึง 24

หมวดรายได้เบ็ดเตล็ด รายรับจริงปี 2560 7,952,160 บาท ประมาณการปี 2561 9,570,000 บาท ประมาณการปี 2562 9,550,000 บาท ตรวจสอบรายละเอียดได้ในหน้าที่ 20

รวมรายได้จัดเก็บ รายรับจริงปี 2560 10,593,935.51 บาท

ประมาณการปี 2561 12,618,992 บาท ประมาณการปี 2562 12,669,200 บาท

รายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น หมวดภาษีจัดสรร รายรับจริง ปี 2560 16,242,025.96 บาท ประมาณการปี 2561 14,300,500 บาท ประมาณการปี 2562 15,432,500บาท รายละเอียดอยู่ในหน้าที่ 21,24และ 25

รวมรายได้ที่รัฐบาลเก็บแล้วจัดสรรให้องค์กรปกครองส่วนท้องถิ่น รายรับจริงปี 2560 16,242,025.96 บาท ประมาณการปี 2561 14,300,500 บาท ประมาณการปี 2562 15,432,500 บาท

รายได้ที่รัฐบาลอุดหนุนให้องค์กรปกครองส่วนท้องถิ่น หมวดเงินอุดหนุนทั่วไป รายรับจริงปี 2560 2,141,401 บาท ประมาณการปี 2561 6,640,570บาท ประมาณการปี 2562 2,280,600 บาท รายละเอียดอยู่ในหน้าที่ 21 ถึง 25

เงินอุดหนุนตามอำนาจหน้าที่และภารกิจถ่ายโอน รายรับจริงปี 2560 6,051,044 บาท ประมาณการปี 2561 6,500,000บาท ประมาณการปี 2562 11,404,900 บาท รายละเอียดอยู่ในหน้าที่ 22 และ25

รวมรายได้ที่รัฐบาลอุดหนุนให้องค์กรปกครองส่วนท้องถิ่น รายรับจริงปี 2560 8,192,445 บาท ประมาณการปี 2561 13,140,570 บาท ประมาณการปี 2562 13,685,500 บาท รายละเอียดอยู่หน้าที่ 22

รวมรายรับจริงปี 2560 35,028,406.47 บาท ประมาณการปี 2561 40,060,062 บาท ประมาณการปี 2562 41,787,200 บาท

* 1. **รายจ่ายตามงบรายจ่าย** จ่ายจากงบประมาณ งบกลาง รายจ่ายจริงปี 2560 7,025,602.20 บาท ประมาณการปี 2561 8,263,600 บาท ประมาณการปี 2562 8,797,600 บาท

งบบุคลากร(หมวดเงินเดือน ค่าจ้างประจำและค่าจ้างชั่วคราว) รายจ่ายจริงปี 2560 13,158,645 บาท ประมาณการปี 2561 15,408,900 บาท ประมาณการปี 2562 16,365,700 บาท

/งบดำเนินงาน...

-8-

งบดำเนินงาน(หมวดค่าตอบแทนใช้สอยและวัสดุและหมวดค่าสาธารณูปโภค) รายจ่ายจริงปี 2560 12,233,836.28 ประมาณการปี 2561 15,741,862 บาท ประมาณการปี 2562 15,853,900 บาท

งบลงทุน(หมวดค่าครุภัณฑ์ ที่ดินและสิ่งก่อสร้าง) รายจ่ายจริงปี 2560 2,367,479 บาท ประมาณการปี 2561 157,700 บาท ประมาณการปี 2562 130,000 บาท

งบเงินอุดหนุน(หมวดเงินอุดหนุน) รายจ่ายจริงปี 2560 488,000บาท ประมาณการปี 2561 488,000 บาท ประมาณการปี 2562 640,000 บาท

รวมจ่ายจากงบประมาณ รายจ่ายจริงปี 2560 35,273,562.48 บาท

ประมาณการ 40,060,062 บาท ประมาณการปี 2562

41,787,200 บาท

รายละเอียดรายจ่ายบางรายการที่จำเป็นต้องควบคุมตาม พรบ.บริหารงานบุคคลส่วนท้องถิ่น พ.ศ. 2542 มาตรา 42 อยู่ในมือของท่านแล้วนะครับตั้งแต่หน้า 5 ถึง 16

เทศบัญญัติงบประมาณรายจ่ายประจำปีงบประมาณ พ.ศ. 2562 โดยที่เป็นการสมควรตั้งงบประมาณรายจ่ายประจำปีงบประมาณ พ.ศ. 2562 อาศัยอำนาจตามความในมาตรา 65 แห่งพระราชบัญญัติเทศบาล พ.ศ. 2496 และที่แก้ไขเพิ่มเติมถึง(ฉบับที่ 13) พ.ศ. 2552จึงตราเทศบัญญัติขึ้นไว้โดยความเห็นชอบของสภาเทศบาลตำบลมะกอกเหนือ และของผู้ว่าราชการจังหวัดพัทลุง ดังต่อไปนี้

ข้อ 1 เทศบัญญัตินี้เรียกว่า เทศบัญญัติงบประมาณรายจ่าย ประจำปีงบประมาณ พ.ศ. 2562

ข้อ 2 เทศบัญญัตินี้ให้ใช้บังคับตั้งแต่วันที่ 1 ตุลาคม 2561 เป็นต้นไป

ข้อ 3 งบประมาณรายจ่ายประจำปีงบประมาณ พ.ศ. 2562 เป็นจำนวนทั้งสิ้น 44,151,800 บาท

ข้อ 4 งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร และหมวดเงินอุดหนุนทั่วไป เป็นจำนวน รวมทั้งสิ้น 44,151,800 บาท โดยแยกรายละเอียดตามแผนงานได้ ดังนี้

ด้านบริหารทั่วไป ยอดรวม 12,055,400 บาท แยกเป็นแผนงานบริหารงานทั่วไป 10,057,700 บาท ตามรายละเอียดหน้า 66 ถึง 76 และแผนงานการรักษาความสงบภายใน 1,997,700 บาท ตามรายละเอียดหน้า 77 ถึง 79

ด้านบริการชุมชนและสังคม ยอดรวม 9,331,900 บาท แยกเป็นแผนงานการศึกษา 4,359,900 บาท ตามรายละเอียดหน้า 80 ถึง 87 แผนงานสาธารณสุข 2,233,400 บาท รายละเอียดหน้า 91 ถึง 97 แผนงานเคหะและชุมชน 1,840,200 บาท ตามรายละเอียดหน้า 88 ถึง90 แผนงานสร้างความเข้มแข็งของชุมชน 638,400 บาท ตามรายละเอียดหน้า 98 ถึง101

/แผนงาน...

-9-

แผนงานการศาสนา วัฒนธรรมและนันทนาการ 260,000 บาท ตาม รายละเอียดหน้า 102 ถึง 104

ด้านการเศรษฐกิจ ยอดรวม 11,602,300 บาท แยกเป็นแผนงานอุตสาหกรรมและการโยธา 2,034,300 บาท ตามรายละเอียดหน้า 105 ถึง 106 แผนงานการพาณิชย์ 9,568,000 บาท ตามรายละเอียดหน้า 107 ถึง 109

ด้านการดำเนินงานอื่น ยอดรวม 8,797,600 บาท งบกลาง 8,797,600 บาท ตามรายละเอียดหน้า 62 ถึง 65 งบประมาณรายจ่ายทั้งสิ้น 41,787,200 บาท

ขอรบกวนดูหน้า 20 นิดหนึ่งนะครับ ในหมวดรายได้เบ็ดเตล็ดอื่น ๆ ประมาณการมากกว่ารายรับจริงที่ผ่านมา ในมือท่านคือ 9,500,000 ยอดนี้จะเป็น 9,550,000 บาท ต่อไปเป็นงบประมาณรายจ่ายเฉพาะการประปาประจำปีงบประมาณ พ.ศ.2562

**รายรับงบประมาณรายจ่ายเฉพาะการ**

หมวดรายได้ เงินจำหน่ายน้ำจากมาตร รายรับจริงปี 2560 800,000 บาท รายรับจริงปี 2561 800,000 บาท ประมาณการรายรับปี 2562 820,000 บาท

เงินผลประโยชน์อื่น ๆ รายรับจริงปี 2560 5,000 บาท รายรับจริงปี 2561 5,000 บาท ประมาณการรายรับปี 2562 5,000 บาท

เงินช่วยเหลือจากงบทั่วไป รายรับจริงปี 2560 2,171,400 บาท รายรับจริง 1,227,800 บาท ประมาณการรายรับปี 2562 1,534,600 บาท

ดอกเบี้ยเงินฝากธนาคาร รายรับจริงปี 2560 5,000 บาท รายรับจริงปี 2561 5,000 บาท ประมาณการรายรับปี 2562 5,000 บาท

รวมรายรับ รายรับจริงปี 2560 2,261,400 บาท รายรับจริงปี 2561 2,037,800 บาท ประมาณการรายรับปี 2562 2,364,600 บาท

รายจ่ายงบประมาณรายจ่ายเฉพาะการ

งบกลาง รายจ่ายจริงปี 2560 21,500 บาท รายจ่ายจริงปี 2561 21,100 บาท ประมาณการรายจ่ายปี 2562 19,100 บาท

งบบุคลากร รายจ่ายจริงปี 2560 988,800 บาท รายจ่ายจริงปี 2561 1,032,600 บาท ประมาณการรายจ่ายปี 2562 1,336,400 บาท

งบดำเนินงาน รายจ่ายจริงปี 2560 964,100 บาท รายจ่ายจริงปี 2561 984,100 บาท ประมาณการรายจ่ายปี 2562 954,100 บาท

งบลงทุน รายจ่ายจริงปี 2560 1,007,000 บาท รายจ่ายจริงปี 2561 ไม่มี ประมาณการรายจ่ายปี 2562 55,000 บาท

รวมรายจ่าย รายจ่ายจริงปี 2560 2,981,400 บาท รายจ่ายจริงปี 2561 2,037,800 บาท ประมาณการรายจ่ายปี 2562 2,364,600 บาท ทั้งหมดมีอยู่แค่นี้ครับ

นายเอกรัฐ วัชรเสรีกุล ที่ผ่านมาก็เป็นการชี้แจงรายละเอียดร่างเทศบัญญัติงบประมาณรายจ่าย

(ประธานสภาฯ) ประจำปีงบประมาณ พ.ศ. 2562 ตามที่ท่านนายกฯได้ชี้แจง มีสมาชิกท่านใด

/จะแสดง...

-10-

จะแสดงความคิดเห็นหรืออภิปรายเพิ่มเติม ขอเชิญครับ เชิญคุณฐิติชัย มงคล เชิญครับ

นายฐิติชัย มงคล ขอบคุณครับท่านประธาน ผมว่ามันมีตัวเลขผิดอยู่นิดนึงนะครับให้เจ้าหน้าที่ได้

(สมาชิกสภา เขต 2) แก้ไขนะครับ หน้าที่ 28 เกี่ยวกับแผนงานบริหารงานทั่วไป งานบริหารทั่วไป งบบุคลากร เงินเดือน (ฝ่ายการเมือง) ผมว่าตัวเลขมันผิดอยู่ ประมาณการปี 2562 ผมรวมดูแล้วน่าจะผิดอยู่น่าจะแก้ไขได้ไม่มีปัญหาอะไร และส่วนอื่น ๆ ที่ผมเห็นเกี่ยวกับแผนงานบริหารงานทั่วไปเหมือนกันนะครับ เกี่ยวกับหมวดค่าตอบแทน ค่าใช้สอยและค่าวัสดุ เกี่ยวกับโครงการเฉลิมพระชนมพรรษาสมเด็จพระมหาราชินีนาถ เมื่อก่อนเราเคยมีกิจกรรมในเทศบาลนะครับทุก ๆ ปี แต่ตอนนี้งบตัวนี้มันหายไป แสดงว่าเราจะไม่มีกิจกรรมเหมือนเดิมใช่ไหมครับ เพราะไม่มีงบตัวนี้ เมื่อก่อนเราเคยจัดเวทีให้ชาวบ้านได้ร่วมงาน วันเฉลิมพระขนมพรรษาสมเด็จพระบรมราชินีนาถ ได้ออกมาถวายพระพร ได้ออกมาวางพานพุ่มร่วมกับเทศบาลทุกปี ช่วงหลัง ๆ มานี้กิจกรรมตัวนี้มันหายไป ผมมาเห็นในงบประมาณก็ไม่มีก็ถือว่าเป็นการตัดงบตัวนี้ออกไป น่าจะเป็นเหตุผลหนึ่งที่ไม่มีกิจกรรมตัวนี้นะครับ ขอบคุณครับ

นายเอกรัฐ วัชรเสรีกุล เชิญท่านนายกชี้แจง เชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานและสมาชิกสภาทุกท่านทราบนะครับ งบประมาณตัวนี้ที่วันที่

(นายกเทศมนตรีฯ) 12 สิงหาคม ที่เขามีการดำเนินการมาเมื่อก่อนนะครับ ณ วันนี้รายละเอียดชัดเจนมันยังไม่มีเพราะพระองค์ท่านไม่ได้เป็นพระราชินีแล้วใช่ไหมครับ ในรายละเอียดมันยังไม่ชัดเจน ต้องรอความชัดเจนจากทางสำนักก่อนนะครับ เพราะฉะนั้นในการจัดทำอะไรต่าง ๆ ก็แล้วแต่ทางจังหวัดและอำเภอขอให้เราไปร่วมที่อำเภอควนขนุนก่อน เพราะรูปแบบมันยังไม่ชัดเจน เพราะเดียวมันจะเป็นการมิบังควรนะครับ ถ้ารูปแบบชัดเจนแล้วก็จะตั้งงบประมาณให้ชาวบ้านและประชาชนได้ร่วมกิจกรรมกันเหมือนเดิมนะครับ

นายเอกรัฐ วัชรเสรีกุล มีสมาชิกท่านใดจะแสดงความคิดเห็น หรืออภิปราย มีอีกไหมครับ

(ประธานสภาฯ) เชิญคุณฐิติชัย เชิญครับ

นายฐิติชัย มงคล) วันนี้เป็นขั้นการรับหลักการ ผมว่ามันน่าจะไม่มีอะไรมากก็เหลือแต่นับจากนี้เป็น

(สมาชิกสภา เขต 2) หน้าที่ของสมาชิกจะไปแปรญัตติ อภิปรายอีกเรื่องหนึ่งนะครับ แล้วก็เป็นวันหลังที่เราจะมาคุยเรื่องเทศบัญญัติว่าเราจะอนุมัติให้เทศบัญญัติผ่านหรือว่าไม่ผ่าน มันอยู่ในขั้นแปรญัตตินะครับ ไม่ใช่วันนี้ วันนี้เป็นวันรับหลักการถือว่าให้สมาชิกรับหลักการไปก่อน และก็หลังจากนี้เป็นการแปรญัตติว่าตรงไหนไม่เหมาะสมหรือตรงไหนน่าจะแก้ไข ถ้าเห็นว่าไม่เหมาะสมทั้งรูปแบบ หรือ จะไม่อนุมัติให้

/เป็นเทศ ...

-11-

เป็นเทศบัญญัติก็แล้วแต่ท่านสมาชิก วันนี้เป็นวันรับหลักการก่อนก็อยากให้สมาชิกรับหลักการก่อนเป็นขั้นแรกไปก่อน ขอบคุณครับ

นายเอกรัฐ วัชรเสรีกุล ตามที่ท่านสมาชิกคุณฐิติชัย มงคล ได้ให้รายละเอียดในขั้นการรับหลักการใน

(ประธานสภาฯ) เทศบัญญัติงบประมาณรายจ่ายประจำปีงบประมาณ พ.ศ. 2562 อยู่ในห้วงเวลาการรับหลักการในวาระแรกนะครับ ทั้งหมดเรามี 3 วาระ วันนี้แค่วาระแรก การรับหลักการในวาระที่ 1 มีสมาชิกสภาเทศบาลท่านใดจะอภิปรายเพิ่มเติมอีกไหมครับ หากไม่มีผมขอปิดการอภิปรายจะเป็นการขอมติในขั้นการรับหลักการ สมาชิกท่านใดรับหลักการร่างเทศบัญญัติงบประมาณรายจ่ายประจำปีงบประมาณ พ.ศ. 2562 ตามที่นายกเทศมนตรีได้เสนอโปรดยกมือครับ

**มติที่ประชุม รับหลักการ 9 เสียง เวลา 10.25 น.**

(ประธานสภางดเสียง , นายเกรียงไกร เกาะทอง ลาประชุม)

นายเอกรัฐ วัชรเสรีกุล นั่นคือญัตติพิจารณาร่างเทศบัญญัติงบประมาณรายจ่ายประจำปีงบประมาณ

(ประธานสภาฯ) พ.ศ. 2562 ต่อไปเป็นขั้นตอนการคัดเลือกคณะกรรมการแปรญัตติร่างเทศบัญญัติ เชิญเลขานุการสภาชี้แจงข้อกฎหมายในการเลือกคณะกรรมการแปรญัตติ ขอเชิญครับ

นายศราวุฒิ เอียดดำ เรียนท่านประธานสภา คณะผู้บริหารและสมาชิกสภาทุกท่านครับ

(เลขานุการสภา) ผมขอชี้แจงระเบียบดังนี้นะครับ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554

**ข้อ ๑๐๓** คณะกรรมการสภาท้องถิ่นมี๒ ประเภท คือ

(๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

(๒) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน กรณีองค์การบริหารส่วนจังหวัด บุคคลที่ไม่ได้เป็นสมาชิกสภาองค์การบริหารส่วนจังหวัดเป็นคณะกรรมการวิสามัญทั้งคณะไม่ได้ ในการตั้งคณะกรรมการ

วิสามัญของสภาเทศบาล นายกเทศมนตรีมีสิทธิเสนอชื่อผู้เป็นหรือมิได้เป็นสมาชิกสภาเทศบาล เพื่อให้สภาเทศบาลแต่งตั้งเป็นกรรมการวิสามัญได้ไม่เกินหนึ่งในสี่ของจำนวนกรรมการวิสามัญทั้งหมด

**ข้อ ๑๐๕** ภายใต้บังคับข้อ ๑๐๓ และข้อ ๑๐๔ สภาท้องถิ่นมี

อำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภา

ท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่

กิจการในหน้าที่ของสภาท้องถิ่น ดังนี้

/(1) คณะกรรมการ...

-12-

(๑) คณะกรรมการสามัญประจำสภาองค์การบริหารส่วนจังหวัด

(๒) คณะกรรมการตรวจรายงานการประชุม

(๓) คณะกรรมการแปรญัตติร่างข้อบัญญัติ

(๔) คณะกรรมการอื่นๆ ตามที่สภาท้องถิ่นเห็นสมควรถ้ามีความจำเป็น คณะกรรมการแต่ละคณะอาจตั้งคณะอนุกรรมการพิจารณารายละเอียดในกิจการซึ่งเป็นหน้าที่ของคณะกรรมการสภาท้องถิ่น แล้วเสนอรายงานต่อคณะกรรมการสภาท้องถิ่นเพื่อพิจารณา

**ข้อ ๑๐๖** กรรมการสภาท้องถิ่นพ้นจากหน้าที่เมื่อ

(๑) ลาออกโดยยื่นหนังสือลาออกต่อประธานสภาท้องถิ่น

(๒) ตาย

(๓) สมาชิกภาพของสมาชิกสภาท้องถิ่นของผู้นั้นสิ้นสุดลง

(๔) เลือกคณะกรรมการสภาท้องถิ่นขึ้นใหม่หรืองานที่ได้รับ

มอบหมายเสร็จสิ้นลง

(๕) สภาท้องถิ่นมีมติให้พ้นจากหน้าที่

**ข้อ ๑๐๗** ภายใต้บังคับข้อ ๑๐๓ วิธีเลือกคณะกรรมการสภาท้องถิ่น ให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่น หรือบุคคลที่ไม่ได้เป็นสมาชิกสภาท้องถิ่นแล้วแต่กรณี ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรองการเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่นและให้นำวิธีการเลือกตามข้อ ๑๒ มาใช้บังคับโดยอนุโลม

**ข้อ ๑๐๘** เมื่อมีญัตติจะต้องให้คณะกรรมการสภาท้องถิ่นพิจารณา ให้ประธานสภาท้องถิ่น ส่งญัตตินั้นไปยังคณะกรรมการสภาท้องถิ่น ซึ่งมี

หน้าที่ตรงกับญัตติหรือสมควรจะพิจารณาญัตตินั้นหรือส่งให้คณะกรรมการสภาท้องถิ่นที่สภาท้องถิ่นตั้งขึ้นเพื่อพิจารณาญัตตินั้น

**ข้อ ๑๐๙** การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของเลขานุการสภาท้องถิ่นให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการสภาท้องถิ่นคณะนั้นๆในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด จึงจะเป็นองค์ประชุมมติของคณะกรรมการสภาท้องถิ่นให้ถือเสียงข้างมาก กรณีคะแนนเสียงเท่ากันให้ประธานกรรมการออกเสียงชี้ขาดครับ

/นายเอกรัฐ...

-13-

นายเอกรัฐ วัชรเสรีกุล ก็เป็นระเบียบกระทรวงมหาดไทยว่าด้วยการประชุมสภาท้องถิ่น หลังจากวันรับ

(ประธานสภาฯ) หลักการใน วาระที่ 1 ต่อจากนี้ผมก็จะให้สมาชิกสภาได้คัดเลือกคณะกรรมการแปรญัตติ เราจะต้องมากำหนดตามระเบียบฯ กำหนดให้มีจำนวนไม่น้อยกว่า 3 คน แต่ไม่เกิน 7 คน ผมจะให้สมาชิกแสดงความคิดเห็นในส่วนของคณะกรรมการที่จะแปรญัตติว่าสมาชิกต้องการจำนวนกี่คนตามระเบียบกฎหมายที่ได้กำหนดไว้ เชิญสมาชิกได้เสนอว่าเราจะเอาคณะกรรมการจำนวนกี่คน เชิญท่านสมาชิกได้เสนอ เชิญครับ เชิญคุณเฉลียว ไข่รอด เชิญครับ

นายเฉลียว ไขรอด ขอบคุณครับท่านประธาน ผมขอเสนอ 3 ท่านนะครับ

(สมาชิกสภา เขต 2)

นายเอกรัฐ วัชรเสรีกุล เรากำหนดตรงนี้ คุณเฉลียว ไข่รอด ได้เสนอคณะกรรมการแปรญัตติ 3 คน

(ประธานสภาฯ) ขอผู้รับรองด้วยครับ

นายศราวุฒิ เอียดดำ ผู้รับรอง 2 คน ครบตามระเบียบกำหนด(นายประภาศ พุทธคลิ้งและ (เลขานุการสภาฯ) นายฐิติชัย มงคล)

นายเอกรัฐ วัชรเสรีกุล) มีสมาชิกสภาท่านใดจะเสนอนอกเหนือจากที่คุณเฉลียว ไข่รอด เสนอมีไหมครับ ถ้าไม่มี สรุปว่าคณะกรรมการแปรญัตติตามที่สมาชิกได้เสนอมีจำนวน 3 คน นะครับ ต่อไปจะเป็นการเลือกคณะกรรมการแปรญัตติโดยให้สมาชิกเสนอชื่อคราวละ 1 คน ท่านใดจะเสนอใครเชิญครับ เชิญคุณณรงค์ ฤทธิรัตน์ เชิญครับ

นายณรงค์ ฤทธิรัตน์ ขอบคุณครับท่านประธาน ผมขอเสนอคุณสัมพันธ์ สุวรรณเดช

(สมาชิสภา เขต 2)

นายเอกรัฐ วัชรเสรีกุล ขอผู้รับรอง 2 คนครับ

(ประธานสภาฯ)

นายศราวุฒิ เอียดดำ ผู้รับรอง 2 คน ครบตามระเบียบกำหนด(นางอุไร ทิพย์ลักษณ์และ

(เลขานุการสภาฯ) นางวิภาดา วัชรเสรีกุล)

นายเอกรัฐ วัชรเสรีกุล คณะกรรมการแปรญัตติคนที่ 1 คุณณรงค์ ฤทธิรัตน์ ได้เสนอคุณสัมพันธ์ สุวรรณเดช เป็นคณะกรรมการแปรญัตติคนที่ 1 ผู้รับรองถูกต้อง ต่อไปเป็นคณะกรรมการคนที่ 2 เชิญสมาชิกสภาเทศบาลได้เสนอชื่อ เชิญคุณเฉลียว ไข่รอด เสนอครับ

นายเฉลียว ไข่รอด ผมขอเสนอคุณวิภาดา วัชรเสรีกุล ครับ

(สมาชิกสภา เขต 2)

นายเอกรัฐ วัชรเสรีกุล คุณเฉลียว ไข่รอด เสนอคุณวิภาดา วัชรเสรีกุล เป็นคณะกรรมการแปรญัตติ (ประธานสภาฯ) ขอผู้รับรอง 2 คนครับ

นายศราวุฒิ เอียดดำ ผู้รับรอง 2 คน ครบตามระเบียบกำหนด(นายธนโชค ดำด้วงโรมและ (เลขานุการสภาฯ) นายสุวัฒน์ ชุมชัยโย)

/นายเอกรัฐ...

-14-

นายเอกรัฐ วัชรเสรีกุล คณะกรรมการคนที่ 2 คุณวิภาดา วัชรเสรีกุล ผู้รับรองถูกต้องครับ ต่อไป

(ประธานสภาฯ) คณะกรรมการแปรญัตติคนที่ 3 เชิญสมาชิกสภาเทศบาลได้เสนอชื่อครับ เชิญคุณประภาศ พุทธคลิ้ง เสนอ เชิญครับ

นายประภาศ พุทธคลิ้ง ขอบคุณครับท่านประธาน ผมขอเสนอคุณธนโชค ดำด้วงโรม ครับ

(สมาชิสภา เขต 2)

นายเอกรัฐ วัชรเสรีกุล คุณประภาศ พุทธคลิ้ง เสนอคุณธนโชค ดำด้วงโรม เป็นคณะกรรมการแปร

(ประธานสภาฯ) ญัตติคนที่ 3 ขอผู้รับรอง 2 คนครับ

นายศรวุฒิ เอียดดำ ผู้รับรอง 2 คน ครบตามระเบียบกำหนด(นายสัมพันธ์ สุวรรณเดชและ

(เลขานุการสภาฯ) นายเฉลียว ไข่รอด)

นายเอกรัฐ วัชรเสรีกุล ผู้รับรองถูกต้อง ก็เป็นอันว่าการเลือกคณะกรรมการแปรญัตติตามที่ระเบียบข้อ

(ประธานสภาฯ) กฎหมายได้บังคับให้มีการคัดเลือกสมาชิกสภาในการแต่งตั้งคณะกรรมการแปรญัตติครบตามที่สมาชิกได้เสนอว่าต้องมีคณะกรรมการแปรญัตติ 3 คน ก็เป็นอันเสร็จเรียบร้อยนะครับ

คนที่ 1 คุณสัมพันธ์ สุวรรณเดช

คนที่ 2 คุณวิภาดา วัชรเสรีกุล

คนที่ 3 คุณธนโชค ดำด้วงโรม

ต่อจากนี้ก็มอบหมายให้กับเลขาสภานะครับ ได้ดำเนินการเพื่อคัดเลือกคนไหนที่จะเป็นประธาน กรรมการ เลขานุการ ในการแปรญัตติในคราวต่อไปก็ถือว่าเสร็จในการเลือกคณะกรรมการแปรญัตติ ต่อไปเป็นการกำหนดระยะเวลายื่นคำแปรญัตติ ซึ่งตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น (ฉบับที่ 2) พ.ศ. 2554 ข้อ 45 วรรคสาม และข้อ 49 กำหนดว่าเมื่อสภามีมติรับหลักการแห่งร่างเทศบัญญัติแล้ว ให้สมาชิกสภา กำหนดระยะเวลาในการเสนอยื่นคำแปรญัตติ ซึ่งจะต้องกำหนด

ระยะเวลาไว้ไม่น้อยกว่า 24 ชั่วโมง เชิญสมาชิกสภาฯ เสนอระยะเวลาการยื่นคำแปรญัตติว่าจะให้มีจำนวนกี่วัน นับตั้งแต่วันใด ถึงวันใด

**แนะนำ** การกำหนดระยะเวลาเสนอคำแปรญัตติขอมติสภาเพื่อกำหนดห้วงเวลาเสนอคำแปรญัตติ ควรระบุเวลาเริ่มต้น สิ้นสุดว่าให้ยื่นคำแปรตั้งแต่วันไหน ถึงวันไหน โดยต้องกำหนดไว้ไม่น้อยกว่า 24 ชั่วโมง ประมาณ 3-5 วัน กรณีวันถัดจากวันรับหลักการแห่งร่างงบประมาณ ตรงกับวันหยุดราชการ ควรทดระยะเวลาตามความเหมาะสม/ปฏิบัติหน้าที่ในวันหยุดราชการได้ แต่ต้องสอดคล้องกับข้อเท็จจริงในการปฏิบัติ ทดเวลา ในการดำเนินการเลือกประธาน/เลขานุการ คณะกรรมการแปรญัตติด้วย ระวังปฏิบัติหน้าที่ซ้ำซ้อนในวันเดียวกันเชิญสมาชิกสภาเทศบาลเสนอครับ

/นายณรงค์...

-15-

นายณรงค์ ฤทธิรัตน์ ขอบคุณครับท่านประธานครับ ผมณรงค์ ฤทธิรัตน์ สมาชิกสภาเขต 1

(รองประธานสภาฯ) ขอเสนอจำนวน 3 วัน เริ่มตั้งแต่วันที่ 30 สิงหาคม พ.ศ. 2561 ถึงวันที่ 3 กันยายน 2561 เวลา 08.30 น. – 16.30 น.

นายเอกรัฐ วัชรเสรีกุล คุณณรงค์ ฤทธิรัตน์ ได้เสนอจำนวน 3 วัน ตั้งแต่วันที่ 30 สิงหาคม พ.ศ.2561

(ประธานสภาฯ) ถึง 3 กันยายน พ.ศ. 2561 เวลา 08.30 –16.30 น. ของเวลาราชการ

นายณรงค์ ฤทธิรัตน์ วันที่ 1 กับวันที่ 2 เป็นวันเสาร์ – อาทิตย์ ขอบคุณครับท่านประธานครับ

(รองประธานสภาฯ)

นายเอกรัฐ วัชรเสรีกุล คุณณรงค์ ฤทธิรัตน์ ได้เสนอจำนวน 3 วัน ตั้งแต่วันที่ 30 สิงหาคม

(ประธานสภาฯ) พ.ศ. 2561 ถึง 3 กันยายน พ.ศ. 2561 เวลา 08.30 – 16.30 น. ขอผู้รับรองด้วยครับ

นายศราวุฒิ เอียดดำ ผู้รับรอง ๒ คน ครบตามกำหนดครับ(นายเฉลียว ไข่รอดและนายฐิติชัย มงคล)

(เลขานุการสภาฯ)

นายเอกรัฐ วัชรเสรีกุล มีสมาชิกท่านอื่นเสนอเป็นอย่างอื่นมีไหมครับ ถ้าไม่มีถือว่ามีมติให้กำหนด

(ประธานสภาฯ) ระยะเวลาการแปรญัตติ จำนวน ๓ วัน ตั้งแต่วันที่ ๓๐ สิงหาคม ถึง ๓ กันยายน พ.ศ. ๒๕๖๑ เวลา ๐๘.๓๐ – ๑๖.๓๐ น. ทั้งนี้ ให้ดำเนินการเลือกประธานและเลขานุการ ตาม**ข้อ 109** แห่งระเบียบ กระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 (แก้ไขฉบับที่ 2 พ.ศ. 2554) และให้คณะกรรมการแปรญัตติปฏิบัติหน้าที่ตามที่กฎหมายระเบียบกำหนดด้วยและให้ฝ่ายเลขานุการส่งร่างเทศบัญญัติงบประมาณรายจ่ายประจำปี พ.ศ. 2562 ที่สภามีมติรับหลักการแล้วให้คณะกรรมการแปรญัตติโดยเร็ว

**๓.2 ขออนุมัติโอนงบประมาณรายจ่ายประจำปีงบประมาณ พ.ศ.๒๕๖๑ (กองการประปา)**

นายเอกรัฐ วัชรเสรีกุล ญัตติขออนุมัติโอนงบประมาณรายจ่ายประจำปีงบประมาณ พ.ศ.2561

(ประธานสภาฯ) ของกองประปา เชิญนายกเทศมนตรีฯ ชี้แจงรายละเอียดครับ

นายรนชัย ตั้งพูนผลวิวัฒน์ เรียนประธานสภาเทศบาลตำบลมะกอกเหนือข้าพเจ้านายรนชัย ตั้งพูนผล

(นายกเทศมนตรีฯ) วิวัฒน์ นายกเทศมนตรีตำบลมะกอกเหนือ ขอเสนอญัตติโอนตั้งจ่ายรายการใหม่งบประมาณรายจ่ายประจำปีงบประมาณ พ.ศ. 2561 โดยมีหลักการและเหตุผล ดังนี้

**หลักการ**

**โอนตั้งจ่ายรายการใหม่**

แผนงานการพาณิชย์ งานกิจการประปา หมวดค่าครุภัณฑ์ที่ดินและสิ่งก่อสร้าง ค่าที่ดินและสิ่งก่อสร้าง ประเภทที่ดินและสิ่งก่อสร้าง เพื่อจ่ายเป็นค่าปรับปรุง

/ต่อเติม...

-16-

ต่อเติมอาคารโรงสูบน้ำประปาเทศบาล (ฝั่งตะวันออก) โดยการต่อเติมอาคารใหม่ ขนาดความกว้าง 4.00 เมตร ความยาว 7.50 เมตร และความกว้าง3.00 เมตร ความยาว 3.50 เมตร พร้อมเปลี่ยนประตูหน้าต่างของอาคารเดิมรายละเอียดตามแบบแปลนเทศบาลตำบลมะกอกเหนือกำหนด วงเงินงบประมาณ 297,000 บาท (**สองแสนเก้าหมื่นเจ็ดพันบาทถ้วน)**

**โอนลด**

แผนงานการพาณิชย์ งานกิจการประปา งบบุคลากร หมวดเงินเดือนและค่าจ้างประจำ ประเภทเงินเดือนพนักงานเทศบาล ตั้งไว้ 668,800 บาท **(หกแสนหกหมื่นแปดพันแปดร้อยบาทถ้วน**) ขณะนี้งบประมาณคงเหลือ 359,430 บาท **(สามแสนห้าหมื่นเก้าพันสี่ร้อยสามสิบบาทถ้วน**) โอนลดครั้งนี้เป็นจำนวนเงินทั้งสิ้น 297,000 บาท (**สองแสนเก้าหมื่นเจ็ดพันบาทถ้วน)**

**เหตุผล**

(1) เพื่อปรับปรุงซ่อมแซมตัวอาคารในส่วนที่เกิดการชำรุดเสียหายจากการใช้งานมายาวนานหลายปีให้กลับสู่สภาพเดิมตลอดจนเป็นการยืดอายุการใช้งานต่อไปอีก

(2) เพื่อใช้เป็นสถานที่เก็บรักษาเครื่องมือเครื่องใช้วัสดุอุปกรณ์การประปาให้เป็นระเบียบเรียบร้อยและเพิ่มพื้นที่ใช้สอยในการปฏิบัติงานราชการของกองการประปา

(3) เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติมถึงฉบับที่ 3 พ.ศ. 2543 ข้อ 27 ซึ่งกำหนดให้การโอนเงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ให้เป็นอำนาจอนุมัติของสภาท้องถิ่น ขอได้โปรดนำเสนอต่อที่ประชุมสภาเทศบาลตำบลมะกอกเหนือ เพื่อพิจารณาต่อไป

นายเอกรัฐ วัชรเสรีกุล ตามที่ท่านนายกได้เสนอญัตติมีสมาชิกท่านใดจะสอบถามหรืออภิปรายใน

(ประธานสภาฯ) รายละเอียด เชิญครับ เชิญคุณณรงค์ ฤทธิรัตน์ เชิญครับ

นายณรงค์ ฤทธิรัตน์ ขอบคุณครับท่านประธานครับ ผมอยากจะถามคณะผู้บริหารว่าการต่อเติม

(รองประธานสภาฯ) โรงสูบน้ำมันมีความจำเป็นมากน้อยแค่ไหน ช่วยอธิบายหน่อยครับ

นายเอกรัฐ วัชรเสรีกุล เชิญท่านนายกได้ชี้แจงต่อสภา ตามที่สมาชิกได้สอบถามเชิญครับ

(ประธานสภาฯ)

นายรนชัย ตั้งพูนผลวิวัฒน์ ผมมีภาพประกอบให้เห็นถึงความชำรุดเสียหายของอาคารเดิม รายละเอียดมีอยู่

(นายกเทศมนตรีฯ) แล้วครับ รายละเอียดลึก ๆ ผมขอให้ทางกองประปาชี้แจงนะครับ

/นายเอกรัฐ...

-17-

นายเอกรัฐ วัชรเสรีกุล เชิญผู้รับผิดชอบเกี่ยวกับกองประปาเชิญครับ

(ประธานสภาฯ)

นายสาธิต สังข์แก้ว เรียนท่านประธานสภา สมาชิกสภาและเพื่อนข้าราชการทุกคน แล้วก็ฝากถึงชาวบ้านตำบลมะกอกเหนือนะครับ ดูจากรูปนะครับไม่ต้องชี้แจงอะไรมาก นะครับ อาคารชำรุด ใช้งานมาตั้งแต่ พ.ศ.๒๕๓๘ มันก็เก่ามากแล้วก็มีปลวกแทะบริเวณประตู หน้าต่าง แล้วก็ปีนี้เมื่อต้นปีเราได้ก่อสร้างระบบกรองน้ำ ทำให้ที่เก็บทรัพย์สินอุปกรณ์ต่าง ๆ มันไม่มี เพราะได้มีการวางเครื่องจักรภายในตัวอาคารนี้เต็มไปหมดก็เลยต้องซ่อมให้มันดีขึ้น ผมไม่ขออธิบายอะไรมากนะครับ คือจริง ๆ แล้วผมมีความต้องการอยากให้ท่านสมาชิกและผู้บริหารและชาวตำบล มะกอกเหนือมีน้ำใช้ตลอดทั้งปีนะครับคำบางคำอยากจะพูดแต่พูดไม่ออก คือความตั้งใจของผม ผมไม่คิดอะไรทั้งนั้นครับ การเมืองผมไม่เกี่ยวแต่ผมอยากให้ชาวบ้านทั้งหลายมีน้ำใช้ตลอดปี ขอบคุณมากครับ

นายเอกรัฐ วัชรเสรีกุล เชิญคุณฐิติชัย มงคล เชิญครับ

(ประธานสภาฯ)

นายฐิติชัย มงคล ขอบคุณครับท่านประธานครับ วันนี้ท่านนายกมาขอโอนเพิ่มงบประมาณ

(สมาชิกสภา เขต 2) จากสภาแล้วก็โอนลดจากกองประปาบางตัว ด้วยงบประมาณสองแสนกว่า ผมอยากให้ท่านนายกได้กลับไปวันที่ตัวแทนสมาชิกสภาเทศบาลตำบล มะกอกเหนือ ๕ – ๖ คน มาปรึกษาท่านนายกในเรื่องความจำเป็นของชาวบ้าน เกี่ยวกับท่อระบายน้ำสายบ้านคุณโสภาที่บอกว่าท่านนายกพา สตง. ไปดู แล้วบอกว่าเราทำเกินความจำเป็น เป็น ๒ เมตร แต่ที่จริงตอนที่สภาประชุมพูดคุยให้ช่างออกแบบว่าจากปากท่อให้เปิด ๒ เมตร แต่ช่างบอกว่าท่านเข้าใจผิดหรืออย่างไรแต่ตามหลักความเป็นจริงของช่างเข้าใจนะครับว่า การเปิดท่อต้องเปิดให้ได้เท่ากับจำนวนน้ำที่ออก และสมาชิกก็ไปดูหน้างานแล้ววันนั้น ๔- ๕ คนผู้รับเหมาบอกว่า เขาขอนอกแค่ ๕,๐๐๐ เพื่อที่จะแก้ปัญหาตรงนี้ให้กับเทศบาล สมาชิกทั้ง ๕ – ๖ คน ก็มาคุยกับนายกว่าท่านนายกหางบตัวไหนได้บ้าง แค่ ๕,๐๐๐ เขาจะทำให้โดยไม่ต้องมาแก้ไขปัญหาที่หลัง ตั้งแต่วันนั้นจนถึงวันนี้ผมไม่เข้าใจว่านายกได้ตอบรับไปหรือยัง ถ้าตอบรับไปแล้วผมก็โอเค แต่ถ้ายังไม่ตอบรับก็นำผลมาพิจารณาโครงการนี้ด้วยนะครับ นี่ช่างดูว่าเรามีเหตุผลอะไรในการอนุมัติหรือไม่อนุมัติ ท่านนายกช่วยตอบด้วยว่าหางบให้หรือยังหรือปฏิเสธที่จะให้ครับ ขอบคุณครับ

นายเอกรัฐ วัชรเสรีกุล คุณฐิติชัย ครับ เราคุยกันในตัวที่ท่านนายกขออนุมัติโอนงบประมาณรายจ่าย

(ประธานสภาฯ) ของกองประปาตัวนี้ก่อนนะครับ ส่วนในเรื่องที่ท่านสอบถามในตรงนั้น เราค่อย

/คุย...

-18-

คุยในวาระอื่น ๆ ขอให้ท่านอภิปรายในตัวนี้ก่อน ผมเข้าใจแล้วที่ท่านเชื่อมโยงของประเด็นนะครับเดียวจบเราค่อยมาเจาะลึกกัน ขอให้สมาชิกได้อภิปรายตัวนี้ให้เสร็จส่วนท่านจะเชื่อมโยงอย่างไรค่อยว่ากัน เชิญสมาชิกได้อภิปรายครับ เชิญคุณเฉลียว ไข่รอด เชิญครับ

นายเฉลียว ไข่รอด ขอบคุณครับท่านประธานที่ฝ่ายบริหารบอกว่าแก้ไขความเดือดร้อนของพี่น้อง

(สมาชิกสภา เขต 2) ประชาชน ไม่ใช่อยู่ที่อาคารนะครับอยู่ที่เครื่อง อาคารทำใหม่ถ้าเครื่องไม่ดี มันก็แก้ปัญหาไม่ได้หรอกครับ ที่ท่านบอกว่าเก็บเครื่องไม้เครื่องมือ มีนิดเดียวครับ มีจอบมีเสียมแค่นั้นเองครับ ไม่มีความจำเป็นต้องนำเงินสองสามแสนมาทำเราเน้นในเครื่องดีกว่าครับ ขอบคุณครับ

นายเอกรัฐ วัชรเสรีกุล มีสมาชิกจะอภิปรายเพิ่มเติม มีอีกไหมครับ เชิญท่านนายกฯ เชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานสภานะครับ สมาชิกทุกท่านจากรูปภาพที่เห็นอยู่ ก็เหมือนกับ

(นายกเทศมนตรีฯ) ที่เจ้าหน้าที่เขากล่าวให้ฟังแล้ว สร้างเมื่อ พ.ศ.๒๕๓๘ สร้างมา ๒๓ ปีแล้วครับ ประตูก็ฟังหมดแล้วเราต้องการพื้นที่เพิ่มเพื่อจัดเก็บอุปกรณ์ต่าง ๆ ไม่ได้มีแค่จอบแค่เสียมนะครับ สิบกว่าปีแล้วนะครับไม่ใช่ปีสองปีที ก็แล้วแต่ท่านพิจารณาก็แล้วกันในการทำอะไรต่าง ๆ ก็แล้วแต่ให้นึกถึงประโยชน์ของประชาชนด้วย อย่าลืมนะครับว่าเทศบาลตำบลมะกอกเหนือเราเป็นนิติบุคคลทำเพื่อบริการสาธารณะถนนสะดวก ไฟฟ้าสว่าง ไม่ได้หวังประโยชน์อะไร บริการประชาชนนะครับ จากสภาพจริง ๆ แล้ว ไม่ต้องอธิบายอะไรมากมายเลย ว่ามันเก่า ทรุดโทรมแต่ไหนนะครับ ท่านจะนำรายการอื่นมาโยงให้พิจารณาแต่ละโครงการไปดีกว่า นะครับ ส่วนที่ท่านถามค่อยตอบในวาระอื่น เดี๋ยวผมจะชี้แจงให้ฟังว่าอะไรเป็นอะไรนะครับ ขอให้พิจารณาแต่ละเรื่องไปก็แล้วแต่ท่านนะครับ ขอบคุณครับ

นายเอกรัฐ วัชรเสรีกุล ท่านสมาชิกจะอภิปรายเพิ่มเติมมีไหมครับ เชิญคุณณรงค์ ฤทธิรัตน์ เชิญครับ

(ประธานสภาฯ)

นายณรงค์ ฤทธิรัตน์ ขอบคุณครับท่านประธาน ในรูปแบบนี้ที่เสนอมาเป็นประเภทที่ดินและ

(รองประธานสภาฯ) สิ่งก่อสร้างเพื่อจ่ายเป็นค่าปรับปรุงต่อเติมอาคารโรงสูบน้ำประปาของเทศบาล ฝั่งตะวันออกโดยกำหนดโดยการต่อเติมอาคารใหม่ หมายความว่าจะทำใหม่หรือว่าจะซ่อมแซม ส่วนที่ซ่อมก็น่าจะซ่อม ส่วนที่ทำใหม่แล้วตกลงจะทำใหม่หรือซ่อมแซม รูปที่ส่งมารูปนี้มันเป็นโรงเก่าน่าจะซ่อมแซมที่จะทำใหม่ออกไป ๔เมตร กับความกว้าง ๓.๕ ช่วยตอบด้วยครับ ขอบคุณครับ

นายเอกรัฐ วัชรเสรีกุล เพื่อนสมาชิกครับผมขออนุญาตใช้สิทธิ์สมาชิกสภา เพื่อจะอภิปรายในโครงการ

(ประธานสภาฯ) ปรับปรุงต่อเติมโรงสูบน้ำประปาฝั่งตะวันออก ตามที่ท่านสมาชิกได้รับเอกสาร ได้ไปดูได้ศึกษาโครงการที่เสนอต่อสภา ตัวนี้เป็นโครงการที่แยกเป็น ๒ ส่วน

/ส่วนหนึ่ง...

-19-

ส่วนหนึ่งตามที่ท่านได้เห็นในภาพเป็นการซ่อมแซมประตูและหน้าต่างตามที่ได้สึกหรอไปในบางส่วนบางจุด อีกส่วนหนึ่งก็เป็นการก่อสร้างเพิ่มเติม ก่อสร้างอาคารเพิ่มเติม เป็นอาคารใหม่กว้าง ๔ เมตร ยาว ๗.๕ เมตร และกว้าง ๓ เมตร ยาว ๓.๕ เมตร ตามแบบที่ฝ่ายประปาได้เสนอต่อสภาเพื่ออนุมัติ ทีนี้ในเรื่องงบประมาณตอนนี้เรามีงบประมาณจำกัดตามที่เราได้รับหลักการตามเทศบัญญัติในวันนี้ ในโครงการงบพัฒนา ท่านสงสัยหรือไม่ว่างบประมาณไปไหนหมดในตรงนี้ เราไม่มีโครงการเหมือนงบประมาณปีที่แล้วที่ผ่านมาเนื่องจากงบประมาณ ในตรงนี้ เราต้องเก็บไว้เป็นค่าใช้จ่าย ที่ผ่านสภาได้อนุมัติในการกู้เงินงบประมาณให้กับเทศบาลในการซื้ออุปกรณ์เครื่องไม้เครื่องมือในการดำเนินกิจการ โรงฆ่าสัตว์เป็นเงินเก้าล้านกว่าบาท ถามว่าเงินตรงนี้เราเอาเงินมาจากไหนครับ เงินไม่พอในสถานะกองคลัง เราจำเป็นต้องกู้ยืมจากธนาคารในการกู้ยืมมาแล้วมันก็ถึงเวลาที่จะต้องชำระคืนบางส่วน ในตรงนี้งบประมาณก็เหลือน้อยผมถามว่าโรงเรือนที่จะปรับปรุง เราทำเพิ่มเติมในความจำเป็นในงบประมาณสองแสนกว่าบาทเกือบสามแสน ผมถือว่าถ้าเราไม่ทำได้ไหม นี่คือคำถาม แล้วมันจะเกี่ยวกับระบบการจ่ายน้ำให้กับชาวบ้านที่ได้รับผลประโยชน์ ณ วันนี้มันจะมีปัญหาอย่างไร ผมเรียนกับชาวบ้านพี่น้องครับในการดำเนินกิจการของระบบประปาฝั่งตะวันออกก็จะดำเนินการตามปกติ ไม่ได้เกี่ยวกับโรงเรือนที่ทางฝ่ายบริหารนำเสนอต่อสภาครั้งนี้ มันไม่เกี่ยวกับระบบการจ่ายน้ำ มันเป็นโรงเรือนที่ใช้จัดเก็บนะครับ ในการดำเนินกิจการของกองประปาก็ดำเนินไปได้ตามระบบใช้ได้ถามว่าจะอนุมัติหรือไม่อนุมัติ ถ้าผมมีโอกาสผมจะอนุมัติแต่อนุมัติหลังจากนี้เพราะว่าขอเก็บเงินไว้ใช้ในส่วนที่จำเป็นมากกว่านี้ มันมีอีกหลายโครงการถ้าเราเกิดคิดได้ ว่ายังมีโครงการแต่ละโครงการความจำเป็นมากจำเป็นน้อย สภาอนุมัติให้ทั้งนั้นไม่ใช่ว่าจะไม่อนุมัติ แล้วแต่ความจำเป็นแต่ละโครงการ ที่เหลือจากนี้ในงบพัฒนาทางฝ่ายบริหารจะนำเงินส่วนไหนมาใช้เพราะว่างบประมาณเรามีน้อยมาก น้อยเหลือเกินที่จะจัดสรรเกี่ยวกับงบพัฒนา ขอชี้แจงให้พี่น้องประชาชนชาวบ้านฝั่งตะวันตก และผู้รับผิดชอบในตรงนี้ ขอย้ำว่าไม่เกี่ยวกับระบบใช้น้ำประปาแต่อย่างใดในตัวอาคารนี้ ผมขออภิปรายในฐานะสมาชิกสภาขออภิปรายแค่นี้ก่อนขอบคุณครับ มีสมาชิกท่านอื่นจะอภิปรายเพิ่มเติม มีไหมครับ เชิญคุณณรงค์ ฤทธิ์รัตน์ เชิญครับ

นายณรงค์ ฤทธิรัตน์ ขอบคุณครับท่านประธานครับ ผมเห็นด้วยกับการอภิปรายของท่าน

(รองประธานสภาฯ) ประธานสภาในฐานะสมาชิกสภานะครับ ที่ได้พูดไปเมื่อกี้ผมเห็นด้วยนะครับ พ่อแม่พี่น้องครับ การประปาจะดำเนินการไปอย่างที่เป็นอยู่ทุกวันนี้ มันไม่ได้ไปเกี่ยวข้องกับอาคารตัวใหม่ เพียงแต่ซ่อมแซมเปลี่ยนประตูหน้าต่างก็น่าจะทำได้

/กับอาคาร...

-20-

กับอาคารตัวใหม่นี้มันไม่ได้เกี่ยวข้องอะไรเลยนะครับ ผมว่าอย่างนั้นนะครับถ้าจะซ่อมแซมอาคารตัวเก่า เมื่อก่อนคุณมาโนชอยู่ใช่ไหมครับท่านประธานพอจะได้ดูแลบ้าง พอคุณมาโนชลาออกไปก็ชำรุดทรุดโทรมเป็นธรรมชาติ ธรรมดาที่บ้านไม่มีคนอยู่ถ้าจะซ่อมแซมผมก็เห็นด้วย แต่ถ้าจะทำใหม่ก็เป็นเรื่องงบประมาณ เพราะงบประมาณก็เกือบสามแสน ที่นี้พอสร้างเสร็จแล้วน้ำประปาก็ยังดำเนินไปอย่างนี้เพราะไม่ได้เกี่ยวข้องอะไรเลย เกี่ยวดองอะไรกันเลย ขอบคุณครับ

นายเอกรัฐ วัชระเสรีกุล เชิญท่านนายกได้ชี้แจง เชิญครับ

(ประธานสภาฯ)

นายรนชัย ตั้งพูนผลวิวัฒน์ ครับเรียนท่านประธานสภา สมาชิกทุกท่านครับ เมื่อกี้อย่างที่สมาชิกได้

(นายกเทศมนตรีฯ) อภิปรายว่างบประมาณอะไรต่าง ๆ ก็แล้วแต่เรามีงบตัวนี้นะครับ มันเป็นเงินเหลือจ่ายถ้าเราไม่ดำเนินการซ่อมแซมเงินจะตกไปเป็นเงินสะสม ซึ่งการที่เราจะเอาเงินสะสมมาพัฒนามันคนละเรื่อง งบมันคนละตัวกัน แล้วจากสภาพที่เห็น จะพังไม่พังแหล่อยู่ ก็แล้วแต่นะครับมันก็ไม่ถึงกับไม่เกี่ยวข้องกับการจ่ายน้ำเสียทีเดียว เพราะมีเครื่องไม้เครื่องมือต่าง ๆ อะไรก็แล้วแต่ใช้อยู่ในนั้นด้วย สภาพต้องซ่อมและขยับขยายใช้มา ๒๓ ปี แล้วนะครับแล้วตกลงจะให้อยู่ในลักษณะอย่างไร ขอพูดอีกครั้งหนึ่งว่ามันงบมันคนละตัวกันถ้าไม่ใช้ในตรงนี้ก็จะตกไปเป็นเงินสะสม ขอบคุณครับ

นายเอกรัฐ วัชรเสรีกุล มีเพื่อนสมาชิกจะอภิปรายเพิ่มเติมมีอีกไหมครับ เชิญคุณณรงค์ ฤทธิรัตน์

(ประธานสภาฯ) เชิญครับ

นายณรงค์ ฤทธิรัตน์ ขอบคุณครับท่านประธานครับ เมื่อตะกี้ท่านนายกได้พูดไปว่าจะซ่อม ผมไม่ได้

(รองประธานสภาฯ) ให้ซ่อมนะครับ ผมบอกว่าถ้าจะซ่อมแซมก็โอเค แต่ถ้าจะไปทำโรงเรือนหลังใหม่ ก็ต้องคิดดูกันก่อน เรื่องซ่อมนั้นโอเค ชำรุดทรุดโทรมผมก็เห็นอยู่นะครับ การเก็บเครื่องไม้เครื่องมือ เมื่อก่อนก็เก็บอยู่ได้ยี่สิบกว่าปีนะครับ เราน่าจะติดหน้าต่าง ประตูใหม่ มันก็ติดได้ไม่จำเป็นต้องสร้างใหม่ สองสามแสนนะครับ เปลืองงบประมาณของเทศบาล โปรดคำนึงถึงเรื่องนี้ด้วยนะครับเพื่อนสมาชิก ขอบคุณมากครับท่านประธาน

นายเอกรัฐ วัชรเสรีกุล เชิญคุณฐิติชัย มงคล เชิญครับ

(ประธานสภาฯ)

นายฐิติชัย มงคล ขอบคุณครับท่านประธานครับ ท่านนายกบอกว่าเราจะต้องซ่อมแซมประตูให้

(สมาชิกสภา เขต 2) สมาชิกดูจากสภาพความเป็นจริงของสถานที่ที่จะก่อสร้างนะครับก็คือโรงประปาเก่านะครับที่นั้นเวลาฤดูน้ำ น้ำท่วม และท่วมทีละหลาย ๆ วัน ปัญหาของเราถ้าเราเปลี่ยนประตู ประตูต่ำติดพื้นเหมือนเดิม เปลี่ยนกี่ครั้ง ๆ โดนน้ำท่วมมันก็พังเหมือนเดิม เราแก้ปัญหาที่ปลายเหตุ เราไม่ได้แก้ปัญหาที่ต้นเหตุ การแก้ปัญหา

/ต้นเหตุ...

-21-

ต้นเหตุเราต้องทำให้พ้นจากระดับน้ำจริงไหมครับ ถ้าใช้งบแค่เปลี่ยนประตูบางจุด ประตูหน้า ประตูหลัง ผลสุดท้ายน้ำท่วมมันก็พังอยู่ดี ทำทำไมครับ ทำแล้วก็เสียอยู่ดี แก้ปัญหาที่ปลายเหตุ คุณไม่ได้นึกถึงว่าสภาพเป็นจริงของจุดนี้มันเป็นอย่างไร คุณเปลี่ยนประตูทุกปี มันก็พังทุกปี คุณต้องแก้จากต้นเหตุ ต้องทำให้สภาพตรงนี้ ให้พ้นจากระดับน้ำให้ได้ก่อนถึงจะทำให้มันเป็นมาตรฐานไม่ใช่ขอแค่งบประมาณซ่อมแซม ปีหน้าคุณก็ขออีก ปีต่อไปคุณก็ขออีกนะครับ นี่คือหลักการการให้เหตุผล เราจะทำไปเพื่ออะไรถ้าทำแล้วปีหน้ามันก็พังอีกแล้วจะทำทำไม ถ้าหลังคานี้โอเคบางจุดที่ซ่อมอาจจะต้องซ่อมที่ไม้มันพุแล้วก็ต้องซ่อม ซ่อมประตูช่วงล่างน้ำท่วมทุกปี ระดับน้ำสูงแล้วก็ท่วมทีละนาน ๆ ด้วย อยู่ริมคลองด้วย นี่คือปัญหาให้ใช้เหตุผลนะครับ ให้ทุกคนคิดว่าเหตุผลที่ผมพูดเหมาะสมไหม ถ้าทำแล้วต้องทำให้พ้นจากสภาพน้ำจริง ๆ แล้วก็แก้ปัญหาน้ำ น้ำแต่ละปีเวลาน้ำท่วมชาวบ้านเจอกับน้ำประปาสีขุ่น เนื่องจากน้ำจากภายนอกเข้าไปในบ่อบาดาลเราก็โดดทุกปีแล้วก็ต้องเสียค่าน้ำ ตักน้ำข้างนอกใช้ยังดีกว่า ชาวบ้านต้องเสียค่าน้ำโดยที่ว่าน้ำไม่สะอาด แก้ปัญหาตรงนั้นดีกว่านะครับผมว่า ขอบคุณครับ

นายเอกรัฐ วัชรเสรีกุล มีสมาชิกท่านอื่นจะอภิปรายเพิ่มเติมมีไหมครับ ถ้าไม่มีผมขอปิดการอภิปราย

(ประธานสภาฯ) ขอลงมติตามที่ท่านนายกได้ขออนุมัติโอนงบประมาณรายจ่าย ประจำปีงบประมาณ พ.ศ.๒๕๖๑ ของกองประปา สมาชิกสภาท่านใดอนุมัติ โปรดยกมือครับ

**มติที่ประชุม** **ไม่มีสมาชิกท่านใดอนุมัติ**

นายเอกรัฐ วัชรเสรีกุล สมาชิกสภาเทศบาลท่านใดไม่อนุมัติโอนงบประมาณรายจ่าย ประจำปี

(ประธานสภาฯ) งบประมาณ พ.ศ.๒๕๖๑ ของกองประปา โปรดยกมือครับ

**มติที่ประชุม ไม่อนุมัติ ๖ เสียง**

**งดออกเสียง 5 เสียง(นายธนโชค ดำด้วงโรม,นายสุวัฒน์ ชุมชัยโย, นายสัมพันธ์ สุวรรณเดช,ประธานสภาและนายเกรียงไกร เกาะทอง ลาประชุม)**

**ระเบียบวาระที่ ๔ เรื่องอื่น ๆ (ถ้ามี)**

นายเอกรัฐ วัชรเสรีกุล เรื่องอื่น ๆ เชิญสมาชิกสภามีเรื่องอะไรจะให้ทางฝ่ายบริหารได้ชี้แจง เชิญครับ

(ประธานสภาฯ) เชิญคุณฐิติชัย มงคล เชิญครับ

นายฐิติชัย มงคล ก็อย่างที่ท่านประธานให้หยุดไว้ก่อนแล้วมาถามในวาระอื่น ๆ ก็เรื่องท่อระบาย

(สมาชิกสภา เขต 2) น้ำที่บ้านคุณโสภานะครับ ช่วงที่ออกจากท่อจากบ้านหรือจากชุมชนเขาทอง หลังสถานี แล้วก็จากซอยโรงป่วยมาลงจุดหลังสถานนี้ข้างบ้านน้าจุน แล้วก็จากท่อในพื้นที่ของชุมชนหลังสถานีมาลงตรงนั้นหมดประมาณ ๓ – ๔ จุด ปริมาณน้ำที่มาคนละเมตรกว่า เมตรกว่า ความกว้าง ๓ เมตร แต่ว่าท่อพักที่ช่าง

/ออกแบบ...

-22-

ออกแบบไว้มีแค่เมตรเดียว แต่ที่สภาอนุมัติวันก่อนว่าให้เปิดเป็น ๒ เมตร ให้ระยะเท่ากันให้ออกจากปากท่อทีเดียวน้ำจะได้ไม่อั้นอยู่ แต่ว่าวันนั้นสมาชิกได้ไปดูเห็น มันมีท่อฝังอยู่ลูกหนึ่งที่เลยมาก่อนจะมาถึงบ่อพัก ท่อนั้นประมาณเมตรยี่ประมาณนั้นนะครับก็ได้คุยกับช่างไว้ว่าน่าจะเจาะท่อตรงนั้นแล้วก็ต่อคานมาเชื่อมกับบ่อพักตรงนั้นนิดเดียวแล้วก็หล่อคานล่างไว้รับไม่ให้น้ำกัดเซาะเข้าไปในตัวลูกท่อก็คุยกันกับช่าง ช่างก็บอกว่าผมทำให้ได้แต่ผมขอแค่ห้าพัน ผมว่าห้าพันมันไม่เยอะแต่ว่าก็ต้องมาคุยกับฝ่ายบริหารนะครับ ก็มาคุยกับท่านนายกว่าหางบจากไหนได้บ้างแค่ห้าพัน ไหน ๆ ก็จะทำแล้วทำให้เสร็จสิ้น หลังจากนี้ถ้าไปทำทีหลังห้าพันคงทำไม่ได้หรอกครับ ใครเขาจะมาทำช่างเขาก็บอกว่าน่าจะทำได้นะ ก่อนเขียนแบบช่างเขาน่าจะรู้ว่าทำในลักษณะอย่างนั้น แต่สาเหตุที่ทำไปอีกแบบผมก็ไม่รู้ด้วยว่าเพราะเหตุผลอะไร ถูกอะไร หรือยังไง แต่เมื่อสมาชิกไปเห็นด้วยหลักการและเหตุผลแล้วว่า เราน่าจะแก้ปัญหาเสียก่อนที่เกิดปัญหาไม่ใช่ประโยชน์ของสมาชิกนะครับ เพื่อประโยชน์ของชาวบ้านเพราะถ้าปล่อยไปฤดูน้ำ น้ำล้น น้ำจะดันฝาท่อ เมื่อไหลไม่ทัน น้ำมันก็ดันขึ้นมาทางฝาท่อ น้ำที่มาจากซอยโรงป่วยนี้ไม่สามารถจะไหลลงได้นะครับ เพราะน้ำที่มาจากชุมชนเขาทองมันจะเป็นน้ำที่มาจาโรงฆ่าสัตว์เก่าไหลมาลงตรงนี้ซึ่งมีน้ำแรงกว่า มันก็จะดันน้ำที่มาจากซอยโรงป่วยขึ้นกลับไปจนไม่สามารถที่จะถ่ายเทได้และนี่คือเหตุผลที่เราสมาชิกมาขอให้ท่านนายกช่วยแก้ปัญหาตั้งแต่วันนั้นผมก็ไม่ได้ติดตามว่าท่านนายกได้แก้ปัญหาให้หรือยัง อยากให้ท่านนายกช่วยชี้แจงด้วย จากวันนั้นถึงวันนี้ทำยังไงบ้าง ขอบคุณครับ

นายเอกรัฐ วัชระเสรีกุล เชิญท่านนายกได้ชี้แจงต่อสมาชิก เชิญครับ

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานสภาและสมาชิกทุกท่านทราบนะครับว่า เริ่มแรกเรามาพูดกัน

(นายกเทศมนตรีฯ) เลยว่าโครงการก่อสร้างคูระบายน้ำตัวนี้เบื้องต้นออกแบบยังไง แต่พวกท่านก็ไม่เห็นด้วยในรูปแบบผมก็เลยให้พวกท่านไปคุยกับทางช่างเองนะครับว่าสามารถทำอย่างไรได้บ้าง ปลัดสมหมายก็อยู่ด้วย ในรูปแบบต่าง ๆ ก็ให้ไปคุยกันว่าได้แบบรูปแบบไหน เสร็จแล้วก็ สตง. ที่ลงมาตรวจผมไม่ได้พามานะ เขามาตรวจงานประจำปีของเขาอยู่แล้ว เขาตรวจทุกโครงการไม่ใช่โครงการนี้แค่โครงการเดียว ถึงยังทำไม่เสร็จเขาก็มาตรวจได้ แล้วอีกอย่างหนึ่งเขาท้วงติงว่ามันไม่สัมพันธ์กัน ผมถามนิดหนึ่งว่าคราวที่แล้วที่เราคุยกัน ทางช่างเขาคำนวณปริมาณน้ำแล้วนะ ว่าถ้าปริมาณน้ำเต็มท่อ แล้วที่เราทำเพิ่มมันรองรับได้อย่างไรมากน้อยแค่ไหน รูปแบบผ่านสภามา ท่านก็เห็นด้วยเห็นชอบแล้วว่าแบบเป็นอย่างนั้น แล้วผมก็ไม่ได้ไปเกี่ยวข้องกับการทำบ่อพักน้ำอะไร

/ทั้งสิ้น...

-23-

ทั้งสิ้น ประเด็นที่ว่าทำไมถึงทำไม่ได้ เนื่องจากว่าโครงการคูระบายน้ำตัวนั้นมันยังไม่หมดระยะประกัน ซึ่งจะหมดวันที่ ๓๐ ตุลาคม ๒๕๖๑ ดังนั้น เมื่อครบระยะประกันแล้วก็ต้องมีการตรวจสอบว่าอยู่ในสภาพคงเดิมหรือไม่นะครับ ถ้าสภาพไม่คงเดิมพนักงานตรวจรับจะกล้ารับไหมครับ แล้วก็การเปลี่ยนฝาคูท่อเราเปลี่ยนให้แต่ไม่ได้ทำลายโครงสร้างเปลี่ยนฝ่าท่อให้ เนื่องจากว่าจะได้รองรับน้ำหนักของรถที่วิ่งอยู่บนฝาท่อ แล้วเรามาดูรูปแบบเปลี่ยนใหม่ก็ยังสภาพเหมือนเดิมการตรวจรับ มันก็ยังเหมือนเดิมใครจะกล้าขุด ผมเองผมก็ไม่กล้า ขัดระเบียบซึ่งทางท่านบางคนมาคุยกับผมให้ผมทำในสิ่งที่ผิดระเบียบผมทำไม่ได้ผมทำให้ไม่ได้ ศึกษาสักนิดเถอะครับว่าอำนาจหน้าที่ของท่านนายกก็ดีของท่านก็ดีทำได้เพียงใด การตัดสินอะไรบางอย่างอย่าตัดสินด้วยความรู้สึกเพราะอย่างนี้ใช่ไหมครับที่ท่านไม่ผ่านโครงการต่อเติมอาคารประปาท่านมีข้อได้เปรียบหรือครับมันไม่ใช่เลย ขอพูดแค่นี้ครับ

นายเอกรัฐ วัชรเสรีกุล เชิญคุณฐิติชัย มงคล เชิญ ครับ

(ประธานสภาฯ)

นายฐิติชัย มงคล ขอบคุณครับท่านประธาน ตามที่ท่านนายกได้ชี้แจงด้วยหลักการและเหตุผลเห็น

(สมาชิกสภา เขต 2) ว่ากฎระเบียบข้อบังคับต่าง ๆ เรื่องที่อยู่ในสัญญา ผมว่าผมไม่ได้ให้ทุบต้องการให้ขุดแค่ให้ปริมาณน้ำไหลมากกว่าเดิมแต่เจาะไม่ได้ทุบทิ้งแค่เจาะข้างเพื่อเปิดปริมาณน้ำ แล้วก็หล่อแบบทับโดยใช้งบประมาณนอกไม่ใช่งบประมาณที่อยู่ในโครงการแล้วก็ไม่ได้ทำลายแบบก่อสร้างเดิมเหมือนกับที่ท่านนายกบอกว่าเปลี่ยนแค่ฝาท่อไม่ได้ทำลายแบบ เขาก็แค่เจาะเพื่อเพิ่มปริมาณน้ำให้ออกมาให้เหมาะสมก็ไม่ได้ทำลายแบบไม่ได้ขุดออกมาทั้งลูกแค่เปิดปริมาณน้ำให้มันลงเหมาะสมที่จะไหล แล้วที่ท่านไปโยงเกี่ยวกับสมาชิกไม่อนุมัติเรื่องโครงการประปานี้มันไม่เกี่ยวกันนะครับเพราะตอนแรก เราก็พิจารณาด้วยหลักการและเหตุผลของโครงการประปา ผมให้เหตุผลแล้วว่าทำแล้วปีนี้ปีหน้าก็ต้องทำอีก เพราะเราไม่ได้ปรับสภาพพื้นที่เราให้หนีน้ำให้ได้ที่จะรองรับการทำลายของน้ำ ผมให้เหตุผลว่าที่เราทำนี้ไม่ทำก็ได้ไม่เป็นไร แต่คนที่ได้รับผลกระทบก็คือชาวบ้านชุมชนหลังสถานี แต่ที่พวกผมทำนี้ ผมอยากทำเพื่อประโยชน์ของพี่น้องชาวชุมชนหลังสถานีที่จะได้รับในฤดูน้ำหลาก ถ้าไม่ทำวันนี้พี่น้องก็ไม่กระทบกระเทือนหรอกครับ วันหลังวันที่น้ำท่วมพ่อแม่พี่น้องค่อยมาดูเหตุผลที่พวกผมพยายามทำทุกวันนี้เพื่ออะไร แล้วคอยดูผลกระทบมันจะเป็นอย่างไรกับการที่ สตง.มาดูไม่ได้มีใครมาชี้แจงเกี่ยวกับเหตุผลว่าสาเหตุที่สภาประชุมนี้เราไม่ได้ออกแบบกันอย่างนี้ เราออกแบบ บอกช่างแล้วว่าให้เปิดให้น้ำไหลเท่ากับจำนวนท่อ ๒ เมตร แต่มาเห็นวันนั้นที่สมาชิกชวนไปดู มันไม่เหมาะสมช่างเองยังบอกเลยว่ามันไม่

เหมาะสม...

-24-

เหมาะสมกับลักษณะอย่างนี้ แต่ผมออกแบบไปเพราะ ไม่รู้เพราะอะไร ช่างก็พูดไม่ออกนะครับ ผมบอกว่าตามลักษณะการเป็นช่าง ช่างต้องเข้าใจว่าวิธีการให้น้ำไหลนี้ออกมายังไง ออกมากี่ท่อ แล้วออกมาปริมาณเท่าไหร่ ท่านก็รู้ แต่ท่านออกแบบมา ผมก็ไม่รู้ว่าท่านก็พูดไม่เต็มปาก ผมก็ไม่รู้ว่าเพราะเหตุอะไรนะครับช่างอยู่แล้วช่างก็พูดกับผม สมาชิกทุกคนเป็นพยานได้วันนั้นที่อยู่นะครับ ผมไม่ได้มาใส่ร้ายมาพูดเกินความเป็นจริง ผมพูดด้วยเหตุผล และก็ที่ทำ ทำเพื่อชาวบ้านไม่ได้ทำเพื่อตัวเอง ไม่ได้ทำเพื่อเอาความสะใจนะครับ ไม่ได้ทำเพื่อเอาชนะ แต่ทำเพื่อผลประโยชน์ของชาวบ้าน สิ่งไหนที่แก้ได้นิด ๆ หน่อย ๆ ก็น่าจะแก้ไม่ได้ต้องใช้งบประมาณมากมายถึงขนาดไหนนี้ จะให้สภารวนเงินกันหรือครับ ทำได้ไหม ทำได้ถ้าจะทำ ถามหน่อยเถอะสภาทุกคนมีหน้าที่เหรอครับ สมาชิกทุกคนมีหน้าที่เหรอครับผมได้ยินสมาชิกพูดกันว่าเราเก็บเงินทำกันก็ได้ แต่ว่ามันหน้าที่ของคุณเหรอครับ หน้าที่ของฝ่ายบริหารนะครับที่จะทำงานพวกนี้ ผมให้เหตุผลว่าเราทำเพื่อชาวบ้านและก็ไปดูที่หน้างานก็ไปดูกันหลายคนและก็ชาวบ้านที่ไปดูก็บอกว่าไม่เหมาะสมน่าจะเปิดตรงนั้นนะ โดยคนที่ไม่มีหลักการเป็นช่างเขายังบอกได้เลยว่าจะทำอย่างไร ขอบคุณครับ

นายเอกรัฐ วัชรเสรีกุล เชิญคุณธนโชค ดำด้วงโรม เชิญครับ

(ประธานสภาฯ)

นายธนโชค ดำด้วงโรม ขอบคุณครับท่านประธาน เรื่องท่อระบายน้ำหลังสถานีสรุปปัญหามันเยอะครับ

(สมาชิกสภา เขต 2) จริง ๆ แล้วชาวบ้านได้ฝาก ฝากว่าน้ำมันจะระบายทันไหม แต่ถ้าตามปกติผมว่าไม่ทันให้พ่อแม่พี่น้องฟังแล้วลองพิจารณาดูท่อน้ำมันมีอยู่ ๒ ท่อใหญ่หน้าสวนท่านนายก ทางเข้ากองขยะถึงหน้าบ้านหน้าจุน และก็ทางทิศตะวันตกบ้านน้าจุน หน้าสวนท่านนายกท่อ ๙๐ บวกลบทางทิศตะวันตกบ้านน้าจุนก็รับรองน้ำจากครัวเรือน น้ำฝนและก็น้ำคลอง และทางหน้าสวนท่านนายกตรงนั้นก็รับรองน้ำคลองและก็น้ำฝน เพราะน้ำจะไหลจากบ้านสวนมาทางเขาทองพอไหลมันก็ไหลไม่ทันแล้วก็อ้อมมาทางทิศเหนือ ตรงนั้นน้ำแรงครับ ความแรงของน้ำผมก็ประมาณไม่ถูกว่าเท่าไหร่น้ำไหลหน้าสวนท่านนายกไปถึงหน้าบ้านน้าจุน ข้างบ้านน้าจุนที่ว่าน้ำฝนน้ำคลองน้ำจากครัวเรือนเพราะน้ำมันมาจากซอยโรงป่วย แต่ถ้าน้ำไหลไม่ทัน มันบ่ามาก็จะมาลงในท่อนั้นอยู่ดีครับน้ำจะเต็มท่อทั้ง ๒ ท่อที่รู้เพราะผมอยู่จุดนั้นที่ไหลไม่ใช่เฉพาะหลังสถานทีนะครับ มันจะเข้าไปทางเขาทองบางส่วนด้วยครับ เพราะน้ำไหลไม่ทัน ตอนนี้ผมให้น้องเขาคำนวณน้ำเข้ามามากกว่าน้ำออกครับ น้ำเข้า ๒ ท่อ ท่อ ๙๐ น้ำออกมีท่อเดียวครับท่อ ๙๐ ผมมาปรึกษาก่อนแล้วครับได้หรือไม่ได้ผมไม่รู้ เพราะว่าถามช่างผู้รับเหมาเขาว่าเอา ๗,๐๐๐ เสร็จแล้วท่านประธานเอกต่อ ๕,๐๐๐ เขาก็เอา ๕,๐๐๐ จริง ๆ แล้วเรา

/รวบรวม...

-25-

รวบรวมตังค์เสร็จแล้ว แต่ว่าถ้าทำกลัวผิดระเบียบก็เลยไม่กล้าทำ จริง ๆ ที่พูดไปไม่ได้จะข้ามหน้าข้ามตาผู้บริหารไม่ใช่ครับ เพียงแต่เรามาแก้ปัญหาให้ชาวบ้านถ้าเกิดน้ำมันไหลไม่ทันขึ้นมา น้ำมันเอ่อ ตอนหลังเรามาทำใหม่ไม่ใช่ ๕,๐๐๐ แล้วนะครับ ต้องมาขุดใหม่ทำใหม่นะครับ พวกผมเป็นสมาชิกสภาเป็นตัวแทนของพ่อแม่พี่น้องมาทำงานเพื่อบรรเทาทุกข์บำรุงสุขให้กับพ่อแม่พี่น้องไม่ใช่มาทำเมื่อไม่ชอบก็ไม่ให้ไม่ใช่นะครับไม่ใช่จุดๆ นั้นนะครับเหมือนท่านนายกปรึกษาเราปรึกษาได้นะครับ ไม่ใช่ไม่ได้ มาปรึกษาท่านนายกก่อนครับ มีสมาชิก ๔-๕ คนมาปรึกษาท่านนายกท่านนายกบอกว่าผิดระเบียบทำไม่ได้เราก็ไม่ว่า อาจจะผิดระเบียบจริงก็ได้ ผมว่าถ้าจะทำจริง สตง.เขาไม่ลอดท่อเข้าไปดูหรอครับดเพราะว่ามันเป็นวงเงินแค่นิดเดียวนะครับ เราไม่ได้ทุบข้างบนแต่แค่ตัดข้างล่างให้มันโล่งน้ำระบายได้มากกว่า ตอนนี้น้ำเข้ามันมากกว่าน้ำออกและน้ำส่วนที่เหลือมันจะเอ่ออยู่ตรงนั้นแหละครับ อย่างที่คุณฐิติชัย มงคลได้พูดไปนะครับน้ำที่ไหลจากทิศตะวันตกไปทิศตะวันออกน้ำแรงครับ แต่น้ำอีกฝั่งมันไม่แรงครับนี่เป็นข้อเปรียบเทียบที่ทำไปไม่ได้จะว่าท่านนายกครับเพียงแต่เรามาช่วยแก้ไขปัญหาแค่นั้นเองครับ ปัญหาอยู่ที่พวกผมเพราะชาวบ้านด่าทุกวันแล้วที่ปัญหาเกิดชาวบ้านก็บอกอย่างนี้น้ำจะไหลทันหรือเรื่องคำนวณนี้ไมรู้ดูจากสภาพความเป็นจริง ผมว่าไหลไม่ทันคำนวณไม่ถูกครับเพราะจบ ป.๖ ดูตามความจริง ดูตามสถานที่น้ำเข้ามามากกว่าน้ำออกแล้วส่วนที่เหลือจะไปไหนมันก็เอ่อน้ำท่วมไม่ว่ากันแต่น้ำหลากไหลไม่ทันจากว่าจะขังอยู่ ๑๐ วันจะเหลือประมาณ ๕ วันหรือ ๔ วัน ชาวบ้านจะได้ทำเกษตรกรอีกนี่คือเรื่องท่อระบายน้ำครับ ส่วนเรื่องที่คำอุทานผมต้องพูดเพราะผมมีเหตุผล

นายเอกรัฐ วัชรเสรีกุล เอาเรื่องท่อระบายน้ำนี้ให้เสร็จก่อน เดี๋ยวผมให้โอกาสได้ชี้แจง

(ประธานสภาฯ)

นายธนโชค ดำด้วงโรม อีกอย่างเรื่องที่ขยายถนนหน้าสวนท่านนายก ถามว่าที่อยู่ในประกันทำได้ทำ

(สมาชิกสภา เขต 2) เพื่อให้สะดวกไม่ว่าครับ บางสิ่งบางอย่างมันดีกว่าก็ต้องทุบเพราะมันไม่เสมอไม่ได้ระดับก็ไม่ว่า เราสมาชิกเห็นด้วยว่าทำแล้วทำให้ดี ทำให้ใช้ได้เราไม่ว่ากันครับแต่เรื่องบ่อพักน้ำ ๑ เมตร นี้ครับ ตัดข้างล่างอย่างเดียวน่าจะไม่เป็นไร ถ้าเราเอาจุดนั้นออกจุดที่คุณฐิติชัย มงคลบอกน้ำเข้ากับน้ำออกจะเท่ากันน้ำออกอาจจะมากกว่าด้วย ขอบคุณครับท่านประธาน

นายเอกรัฐ วัชรเสรีกุล เชิญคุณเฉลียว ไข่รอด เชิญครับ

(ประธานสภาฯ)

นายเฉลียว ไข่รอด ขอบคุณครับท่านประธาน ผมขอต่ออีกนิดครับ ผมลงพื้นที่ด้วยวันนั้น ผมบอก

(สมาชิกสภา เขต 2) ตรง ๆ ผมลงไปด้วย ผมก็ไปเห็นว่าท่อระบายน้ำส่วนข้างล่างเราสมควรน่าจะ

/เจาะตัว...

-26-

เจาะตัวโครงสร้างมันอยู่เหมือนเดิม ผมเคยได้อภิปรายในสภาครั้งหนึ่งบอกว่าให้มันเท่ากันทั้งหัวและท้าย แต่ว่ามันเท่ากันจริงครับหัวท้าย แต่ข้างล่างมันเล็กไหลไม่ได้ไหลไม่คล่องเหมือนเดิมเหมือนที่คุณธนโชคบอกว่ายังไหลไม่คล่องเข้าเล็กแล้วออกใหญ่มันจะไม่สมดุลกันครับ ผมคิดว่าเราน่าจะเจาะข้างล่างให้มันเท่ากันกับส่วนคูระบายน้ำ ทำแบบนี้ผมเคยพูดในสภาครั้งหนึ่งว่าได้ขอท่านนายกว่าให้มันเท่ากันทั้งหัวและท้าย แต่นี้ท้ายมันใหญ่ที่หัวเข้าเล็กไปครับ อยากให้ท่านนายกช่วยดำเนินการให้ด้วยครับ สงสารพี่น้องประชาชนครับ ตอนน้ำท่วมน้ำจะเอ่อขึ้นมามากแล้วก็น้ำจะไหลไม่ทันครับ ฝากท่านนายกด้วยครับ ขอบคุณครับ

นายเอกรัฐ วัชรเสรีกุล เชิญคุณฐิติชัย มงคล เชิญครับ

(ประธานสภาฯ)

นายฐิติชัย มงคล ขอบคุณครับท่านประธาน คือตามหลักความเป็นจริงนะครับ ผมไม่แน่ใจว่าผม

(สมาชิกสภา เขต 2) จำผิดไหมว่าวันก่อนที่ทำท่อระบายน้ำจากแปลงหญ้าท่านนายกมาลงที่บ้านน้าจุน ผมว่าระยะทางในโครงการมันไม่ถึงท่อพักนะครับ รู้สึกมันยังขาดอยู่ประมาณ ๓ เมตร หรือ ๕ เมตร แต่ผู้รับเหมาเขาต่อท่อให้มาถึงจุดนั้น ผมว่าจุดนั้นไม่ผิด ผมว่าถ้าผมจำไมผิด แต่ถ้าผิดผมต้องขอโทษด้วย ถ้าผมจำไม่ผิดมันจะอยู่นอกสัญญานะครับ เราอาจจะเอาออกได้เพราะว่าเป็นการให้เกินมาของผู้รับเหมา ผมก็ไม่แน่ใจนะครับ วันนั้นช่างทูลหรือว่าช่างบูเป็นผู้รับผิดชอบอยู่ตอนนั้น ผมก็ไม่แน่ใจว่าถ้ามันเกินมาจากระยะโครงการจริง ๆ แค่ท่อที่เกินมาตรงนั้นจริง ๆ ก็คือลูกเดียวเราก็น่าจะเปลี่ยนได้โดยไม่กระทบเกี่ยวกับสัญญาที่เทศบาลทำไว้กับผู้รับเหมา แต่ถ้ามันอยู่ในพื้นที่เดียวกันก็หาวิธีแก้ปัญหาใหม่ แต่ถ้ามันอยู่นอกเหนือจากโครงการแต่เป็นการขอร้องให้ผู้รับเหมาต่อมาให้ถึงเราก็เปลี่ยนแปลงได้ ผมไม่แน่ใจต้องไปศึกษาให้ดีก่อน วันก่อนในโครงการมันมากี่เมตร แต่ผมจำได้มันมาไม่ถึงนะครับ ขอบคุณครับ

นายเอกรัฐ วัชรเสรีกุล มีสมาชิกท่านอื่นที่จะอภิปรายหรือสอบถามเกี่ยวกับท่อระบายน้ำกับท่านนายก

(ประธานสภาฯ) มีอีกไหมครับ เชิญคุณณรงค์ ฤทธิรัตน์

นายณรงค์ ฤทธิรัตน์ ขอบคุณครับท่านประธานครับ ผมเองก็นั่งฟังอยู่ที่คุณฐิติชัยและคุณธนโชคพูด

(สมาชิกสภา เขต 2) คือคูระบายน้ำที่หน้าสวนท่านนายกนะครับ ก็ถือว่าได้ทำหน้าที่สมาชิกสภาเป็นที่เรียบร้อยแล้ว แต่ผมติดใจอย่างเดียวเมื่อกี้ที่ท่านนายกขึ้นพูดแล้วบอกว่าด้วยเหตุผลอะไรที่คุณไม่ผ่านสภาคุณต้อการจะต่อรองอะไร คำนี้ไม่น่าจะเกิดขึ้นในห้องประชุมนี้ คุณจะต่อรองอะไรที่คุณไม่อนุมัติให้ทำโรงเรือนนะครับ นายกจำได้ไหมที่พูดเมื่อกี้ ผมอยากให้ท่านนายกถอนคำพูดนี้ ขอบคุณครับท่านประธานครับ

/ประธาน...

-27-

นายเอกรัฐ วัชรเสรีกุล เชิญท่านนายกได้ชี้แจง

(ประธานสภาฯ)

นายรนชัย ตั้งพูนผลวิวัฒน์ เรียนท่านประธานสภาฯนะครับที่ผมพูดในกรณีนั้น เนื่องจากว่าก่อนหน้านี้

(นายกเทศมนตรีฯ) สมาชิกสภาฐิติชัย มงคลเขาบอกว่าต้องดูกรณีตรงนี้ก่อนเรื่องมันมีเหตุผลต่อเนื่องที่จะลงความเห็นจะอนุมัติหรือไม่ ผมแค่ย้ำในตรงนั้นแค่นั้นเอง ผมเพียงแต่บอกว่าเป็นการต่อรองอะไรหรือเปล่า ผมไม่ได้บอกว่ามีการต่อรอง มาชี้แจงเรื่องคูตกลงเกินหรือไม่เกิน แน่นอนแค่ไหน แน่ชัดแค่ไหน ส่วนที่ว่าคำนวณปริมาณน้ำอันนี้เป็นหน้าที่ของกองช่าง ผมเองก็ไม่ทราบหรอกครับเป็นวิชาช่างแต่คำนวณแล้วว่าเพียงพอ ถ้ามันไม่พอจริง ๆ ตามที่ท่านกังวลท่าน นึกเอาก็ต้องหลังจาก 30 ตุลาคม 61 ก่อนแล้วค่อยหาทางดำเนินการ ส่วนที่ท่านบอกว่าเจาะเถอะ สตง.ไม่รู้หรอก สตง.ไม่มุดเข้าไปดูหรอก ท่านคิดผิดแล้วแม้กระทั่งทำคอนกรีต ณ ตอนนี้ สตง.มีเครื่องเอกซเรย์บางพื้นที่ว่าเหล็กที่คุณใช้กี่มิลแล้วก็เจาะถนนหนาเท่าไหร่ อย่าประมาณ สตง.มากนัก เขาเข้มงวดในหลายสิ่งหลายอย่างด้วย ส่วนการเจาะก็ดี การขุดก็ดีท่านถือว่าเป็นการทำลายแล้วเป็นการเปลี่ยนแปลงรูป มันมีผลกระทบต่อโครงสร้าง รูปร่างเปลี่ยนแล้วผมถามว่าเจ้าหน้าที่ที่เขาตรวจรับตามสัญญาเขากล้ารับไหมครับ แล้วที่นี้มาถึงการออกแบบผมได้ถามช่างเขาแล้ว ทำไมไม่ทำลายบ่อพักตรงนั้นเป็น ๒ เมตร ช่างบอกว่าอยู่ในระยะประกันก็ไม่กล้าทำหรอกครับ เขาไม่กล้าแล้วทีนี้ ช่างก็อยู่ที่นี่ ผมไม่ได้ไปโก่งการอะไรเขานะ เขาก็ต้องรับผิดชอบอาชีพของเขา ส่วนท่านรวบรวมตังค์กันจะทำเอง ทำได้หรือเปล่า อันนี้ก็แล้วแต่นะครับ ทำลายทรัพย์สินหลวงยังไม่หมดระยะประกัน ผลจะเป็นอย่างไร ถ้าท่านทำท่านก็รับผิดชอบเอาก็แล้วกันนะครับ ผมเองก็ยังไม่กล้าเลย ศึกษาระเบียบบ้างเถอะครับว่าเป็นยังไง ถ้าผมอนุมัติให้ทำเดียวก็เล่นงานผมอีก นายกทำได้ไง ลักไก่เอา ผมบอกตรง ๆ ว่าผมไม่กล้า ศึกษาระเบียบด้วยนะครับ ก่อนมาถกเถียงกันตรงนี้ ขอบคุณครับ

นายเอกรัฐ วัชรเสรีกุล ผมว่าเดี๋ยวผมจะคุยให้ฟังปัญหาที่เกิดของชุมชนหลังสถานีนั้น พี่น้องครับ พี่น้อง

(ประธานสภาฯ) ชุมชนหลังสถานี รู้ดีว่าปัญหานี้ที่เกิด ปัญหาหลัก ๆ เกิดจากอะไร ปัญหาหลักคือเส้นทางน้ำ งบประมาณที่เทศบาลต้องใช้ต้องจ่าย ณ วันนี้มันจำเป็นต้องใช้หรือเปล่าครับพี่น้องครับ ถ้าเกิดว่าบางจุดบางทีเขาให้ขุดลอกคลองตามสภาพของคลองในสภาวะของที่แล้วมานี่คือปัญหาที่ต้องแก้ไขกัน ยังไงก็แก้ไม่ตกทุกคนรู้นะครับ แล้วทีนี้มันตกอยู่ที่ไหน ตกอยู่ที่เทศบาลต้องหางบประมาณไม่รู้เท่าไหร่ต่อเท่าไหร่ เท่ากับตอนนี้เทศบาลต้องทำทางเลี่ยงน้ำ ที่ทำอยู่ทุกวันนี้ทำเลี่ยงน้ำครับพี่น้องครับ ทางน้ำที่ไหลเดิมเมื่อก่อนหน้านี้มันคือทางไหนครับ เรา

/ก็คุย...

-28-

ก็คุยไม่จบหรอกเรื่องนี้ เรื่องเปิดท่อก็เหมือนกัน ผมไม่ให้อภิปรายแล้วนะครับ ผมจะขอปิดอภิปรายเพราะว่ามันไม่จบนะครับ เพราะว่าผู้บริหารถ้าให้ผมพูดเราแก้ไขปัญหา แก้ไขปัญหาต่อเนื่อง คุณไม่มีเหตุผลที่จะให้ สตง.มาแก้ปัญหา ปัญหาระดับชาติใหญ่กว่านี้โตกว่านี้เขาก็แก้ปัญหากันได้ แต่นี้ปัญหาเรื่องน้ำของเทศบาลถึงทางตันหรือ หรือต้องใช้จ่ายงบประมาณอีกเท่าไหร่ถึงจะพอนะครับ พี่น้องหลังสถานีครับ จะให้พูดมากกว่านี้ก็อธิบายยุ่งยาก ยุ่งเหยิงไป ท่านก็รู้ดีในเรื่องของทางน้ำ ขอฝากเป็นการบ้านของผู้บริหารว่าจะอย่างไรนะครับ วัวหายล้อมคอกหรือ ให้มันจบเรื่องท่อระบายน้ำค่อยคุยกันหลังจากนี้ให้เกิดปัญหาก่อน ค่อยว่ากัน เชิญสมาชิกอภิปรายเรื่องอื่น ผมปิดการอภิปรายเรื่องท่อระบายน้ำ เชิญคุณธนโชค ดำด้วงโรม เชิญครับ

นายรนชัย ตั้งพูนผลวิวัฒน์ คุณพาดพิงผมนะ

(นายกเทศมนตรีฯ)

นายเอกรัฐ วัชรเสรีกุล ผมไม่ได้เอ่อชื่อใคร

(ประธานสภาฯ)

นายรนชัย ตั้งพูนผลวิวัฒน์ ก็รู้อยู่ เสร็จแล้ว ผมขอชี้แจงครับ

(นายกเทศมนตรีฯ)

นายเอกรัฐ วัชรเสรีกุล ผมไม่ได้พาดพิงใครครับ เชิญคุณธนโชค เชิญครับ คุณจะอภิปรายไหม

(ประธานสภาฯ)

นายธนโชค ดำด้วงโรม ขอบคุณครับท่านประธาน เรื่อง สตง.

(สมาชิกสภา เขต 2)

นายเอกรัฐ วัชรเสรีกุล ถ้าคุณจะอภิปรายเรื่องท่อมันจบแล้ว

(ประธานสภาฯ)

นายธนโชค ดำด้วงโรม ผมก็ได้ทำตามหน้าที่ที่พ่อแม่พี่น้องทำได้เท่าที่ทำได้ช่วยเหลือกันแก้ปัญหา

(สมาชิกสภา เขต 2 ) ขอบคุณครับ อีกเรื่องหนึ่งนะครับ เรื่องลูกระนาด คำอุทานที่ผมได้พูด

นายรนชัย ตั้งพูนผลวิวัฒน์ ผมขออนุญาตผมมีธุระครับ

(นายกเทศมนตรีฯ)

นายธนโชค ดำด้วงโรม คือวันนั้นจริง ๆ แล้วไม่ได้มีเจตนา แต่ว่าคำอุทานของคนเวลาตกใจ สาเหตุที่

(สมาชิกสภา เขต 2) เขาว่าผมล่าลายเซ็นไม่ไช่นะครับ พ่อแม่พี่น้องครับ ผมไม่ได้ล่าลายเซ็นชาวบ้านเขาได้ทำกันมาแล้วให้ผมมาส่ง ขอบคุณครับ

นายเอกรัฐ วัชรเสรีกุล เชิญคุณณรงค์ ฤทธิรัตน์ เชิญครับ

(ประธานสภาฯ)

นายณรงค์ ฤทธิรัตน์ สภาเริ่มตึงเครียดนะครับ คณะผู้บริหารนายกไปแล้ว ติดภารกิจเร่งด่วนหลังจาก

(รองประธานสภาฯ) ที่ท่านประธานสภาได้พูดเรื่องน้ำ เส้นทางเดิมไปทางไหนนายกเครียดครับ พ่อแม่พี่น้องออกจากห้องประชุมไปแล้ว ผมว่าก็โอเคนะครับพูดไปก็ไม่มีคนตอบ

/นายเอกรัฐ...

-29-

นายเอกรัฐ วัชรเสรีกุล เชิญคุณวิภาดา วัชรเสรีกุล เชิญครับ

(ประธานสภาฯ)

นางวิภาดา วัชรเสรีกุล ขอบคุณคะท่านประธาน ดิฉันนางวิภาดา วัชรเสรีกุล จะพูดไปท่านนายกก็ไป

(สมาชิกสภา เขต 2) เสียแล้ว ค่อยพูดวันหลังก็ได้คะ

นายเอกรัฐ วัชรเสรีกุล เชิญคุณประภาศ พุทธคลิ้ง เชิญครับ

(ประธานสภาฯ)

นายประภาศ พุทธคลิ้ง ขอบคุณครับท่านประธาน เรียนผู้บริหาร สมาชิกทุกท่าน ท่านนายกไม่อยู่

(สมาชิกสภา เขต 2) ฝากกับท่านรองและผู้ที่เกี่ยวข้องนะครับ ชุมชนตลาดใหม่ช่วยให้ช่างไปดูฝาท่อคอนกรีตทางทิศใต้ของบ้านคุณสมจิตร เภาทอง รถบรรทุกวิ่งทำให้ฝาท่อมันทรุด ด้านล่างมีท่อประปาพีอีอยู่ด้วย ถ้าทรุดลงไปจะแก้ไขยุ่งยากให้ไปซ่อมแซมด้วยขอบคุณมากครับ

นายเอกรัฐ วัชรเสรีกุล พี่น้องครับยังมีอีกหลายเรื่องที่สมาชิกได้เรียนกับประธานสภา

(ประธานสภาฯ) ในวันนี้ที่จะคุยกับท่านนายกโดยตรง ในเมื่อนายกไม่อยู่ในตรงนี้ มีแค่ฝ่ายบริหารท่านรองนายก รองนายกก็หายไป ๑ ท่านรองสุวิทย์กับนายก ฝ่ายบริหาร ๒ ท่านที่หายไป ที่ประชุมก็มีเฉพาะรองสมยศ เลขา ที่ปรึกษานะครับ ผมว่าพูดไปก็ไม่มีผลอะไร ในการบริหารอำนาจเบ็ดเสร็จไม่มีการกระจายอำนาจ

นายเอกรัฐ วัชรเสรีกุล วันนี้ก็ถือว่าเราจะคุยอะไรปรึกษาอะไรก็ไม่มีผลอะไรในประเด็นต่าง ๆ

(ประธานสภาฯ) เพราะว่ารองนายกก็ได้แค่รับรู้แต่ผลการกระทำนั้นมันจะบังเกิดขึ้นได้อย่างไร การประชุมสภาในวันนี้อยู่ในขั้นรับหลักการของเทศบัญญัติงบประมาณรายจ่าย ประจำปีงบประมาณ พ.ศ. ๒๕๖๒ ลำดับต่อไปอยู่ในขั้นตอนในวาระในขั้นตอนต่อไป วันนี้ผมขอขอบคุณทุกท่าน ที่ได้เข้าร่วมประชุมสภาเทศบาลตำบลมะกอกเหนือ สมัยสามัญ สมัยที่ 3 ครั้งที่ ๒ ประจำปี ๒๕๖๑ ในวันนี้กระผมขอปิดการประชุมขอบคุณครับ

**ปิดประชุม เวลา ๑1.45 น.**

(ลงชื่อ) ผู้จดรายงานการประชุม

(นางปิยะนันท์ วิสุทธิปัญญา)

นักจัดการงานทั่วไปชำนาญการ

(ลงชื่อ) เลขานุการสภาเทศบาล

(นายศราวุฒิ เอียดดำ)

ปลัดเทศบาลตำบลมะกอกเหนือ

/คณะกรรมการ...

-30-

คณะกรรมการตรวจรายงานการประชุม ได้ตรวจรายงานการประชุมสภาเทศบาล นี้แล้ว เมื่อวันที่.........................................................

จึงลงลายมือชื่อไว้เป็นหลักฐาน

(ลงชื่อ)..............................................ประธานกรรมการ

(นางอุไร ทิพย์ลักษณ์)

(ลงชื่อ)..............................................กรรมการ

(นายเกรียงไกร เกาะทอง)

(ลงชื่อ)..............................................กรรมการ

(นางวิภาดา วัชรเสรีกุล)

สภาเทศบาลตำบลมะกอกเหนือ ได้รับรองรายงานการประชุมสภาฯ สมัยสามัญ สมัยที่ 3 ครั้งที่ 2 ประจำปี พ.ศ.2561 นี้แล้ว เมื่อวันที่...................................

จึงลงลายมือชื่อไว้เป็นหลักฐาน

(ลงชื่อ) ผู้รับรองรายงานการประชุม

(นายเอกรัฐ วัชรเสรีกุล)

ประธานสภาเทศบาลตำบลมะกอกเหนือ